Banana Moon MAYOR MARINE / ECRU - Δωρεάν Αποστολή στο Spartoo.gr ! - Υφασμάτινα Μαγιό μόνο το πάνω ή κάτω μέρος Woman 34,20 €\n38,00 € 34,20 € 38,00 € 34,20 €Δωρεάν παράδοση και επιστροφή Δωρεάν παράδοση Δωρεάν επιστροφή* Δωρεάν παράδοση και επιστροφή*\nBanana Moon MARINE / ECRU\nΈτοιμοι για μαύρισμα; Μην ξεχάσετε το μαγιό σας της μάρκας Banana Moon! Σε μπλε χρώμα αποτελεί ξεχωριστό κομμάτι της συλλογής. Με σύνθεση από πολυαμίδιο (90%) το υλικό του ειναι ιδανικό για να σας χαλαρώσει. Το πάνω με το κάτω μέρος μπορούν να φορεθούν μαζί ή να συνδυαστούν με κάποιο διαφορετικό μοντέλο: οι επιλογές είναι ατέλειωτες!\nΔεν υπάρχουν διαθέσιμες γνώμες για το Banana Moon - MAYOR


75-2011 | escape\nΠροεδρικό Διάταγμα 75/2011 - ΦΕΚ 182/Α/22-8-2011\nΆρθρο 3: Σύσταση Όργανα Περιφερειακών Ενώσεων Δήμων\nΆρθρο 4: Γενική Συνέλευση Π.Ε.Δ.\nΆρθρο 5: Διοικητικό Συμβούλιο Π.Ε.Δ.\nΆρθρο 7: Πρόεδρος Π.Ε.Δ.\nΕΚΛΟΓΗ ΟΡΓΑΝΩΝ ΠΕΡΙΦΕΡΕΙΑΚΩΝ ΕΝΩΣΕΩΝ ΔΗΜΩΝ\nΆρθρο 9:Εκλογή εκπροσώπων δημοτικών συμβουλίων στη Γενική Συνέλευση της Π.Ε.Δ.\nΆρθρο 10: Εκλογή Διοικητικού Συμβουλίου Π.Ε.Δ.\nΆρθρο 12: Τοπικά παραρτήματα των Π.Ε.Δ.\nΆρθρο 13: Εκλογή Προέδρου, Αντιπροέδρου, Γραμματέα και Εκτελεστικής Επιτροπής Π.Ε.Δ.\nΛΕΙΤΟΥΡΓΙΑ ΑΡΜΟΔΙΟΤΗΤΕΣ ΟΡΓΑΝΩΝ ΤΗΣ Π.Ε.Δ.\nΆρθρο 15: Γενική Συνέλευση συνέδρια, λειτουργία, αρμοδιότητες\nΆρθρο 16: Διοικητικό Συμβούλιο λειτουργία, αρμοδιότητες\nΆρθρο 17: Εκτελεστική Επιτροπή λειτουργία, αρμοδιότητες\nΆρθρο 18: Πρόεδρος της Π.Ε.Δ. αρμοδιότητες, αναπλήρωση, εκλογή νέου Προέδρου\nΆρθρο 19: Γραμματέας του Διοικητικού Συμβουλίου αρμοδιότητες\nΆρθρο 20: Εποπτικό Συμβούλιο λειτουργία, αρμοδιότητες\nΚΕΝΤΡΙΚΗ ΕΝΩΣΗ ΔΗΜΩΝ ΕΛΛΑΔΑΣ ΔΙΟΙΚΗΣΗ ΟΡΓΑΝΑ\nΆρθρο 24: Όργανα Κ.Ε.Δ.Ε.\nΆρθρο 25: Γενική Συνέλευση της Κ.Ε.Δ.Ε.\nΆρθρο 26: Διοικητικό Συμβούλιο Κ.Ε.Δ.Ε.\nΆρθρο 27: Εκτελεστική Επιτροπή Κ.Ε.Δ.Ε.\nΆρθρο 32: Εκλογή Προεδρείου του Διοικητικού Συμβουλίου και μελών Εκτελεστικής Επιτροπής Κ.Ε.Δ.Ε..\nΆρθρο 33: Εκλογή Προεδρείου Εποπτικού Συμβουλίου Κ.Ε.Δ.Ε.\nΛΕΙΤΟΥΡΓΙΑ ΑΡΜΟΔΙΟΤΗΤΕΣ ΟΡΓΑΝΩΝ Κ.Ε.Δ.Ε.\nΆρθρο 34: Γενική Συνέλευση συνέδρια, λειτουργία, αρμοδιότητες\nΆρθρο 35: Διοικητικό Συμβούλιο λειτουργία, αρμοδιότητες\nΆρθρο 36: Εκτελεστική Επιτροπή λειτουργία, αρμοδιότητες\nΆρθρο 37: Πρόεδρος της Κ.Ε.Δ.Ε. αρμοδιότητες, αναπλήρωση, εκλογή νέου Προέδρου\nΆρθρο 38: Γενικός Γραμματέας του Διοικητικού Συμβουλίου αρμοδιότητες\nΆρθρο 39: Εποπτικό Συμβούλιο-λειτουργία, αρμοδιότητες\nΆρθρο 42: Ενίσχυση Διαφάνειας Ένταξη στο πρόγραμμα Διαύγεια\nΆρθρο 43: Οικονομικό έτος προϋπολογισμός απολογισμός\n1.Τις διατάξεις του άρθρου 282 παρ. 9, 10 και 11 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α' 87), όπως οι παράγραφοι 9 και 11 τροποποιήθηκαν με την παράγραφο 11 του άρθρου 58 του ν. 3966/2011, «Θεσμικό πλαίσιο των Πρότυπων Πειραματικών Σχολείων, Ίδρυση Ινστιτούτου Εκπαιδευτικής Πολιτικής, Οργάνωση του Ινστιτούτου Τεχνολογίας Υπολογιστών και Εκδόσεων «ΔΙΟΦΑΝΤΟΣ» και λοιπές διατάξεις» (Α' 118).\n2.Τις διατάξεις του π.δ. 65/2011 «Διάσπαση του Υπουργείου Εσωτερικών, Αποκέντρωσης και Ηλεκτρονικής Διακυβέρνησης στα Υπουργεία: α) Εσωτερικών, και β) Διοικητικής Μεταρρύθμισης και Ηλεκτρονικής Διακυβέρνησης, συγχώνευση των Υπουργείων Οικονομίας, Ανταγωνιστικότητας και Ναυτιλίας και Θαλασσίων Υποθέσεων, Νήσων και Αλιείας στο Υπουργείο Ανάπτυξης, Ανταγωνιστικότητας και Ναυτιλίας και μεταφορά στον Πρωθυπουργό των Γενικών Γραμματειών Ενημέρωσης και Επικοινωνίας και στο Υπουργείο Παιδείας, Δια Βίου Μάθησης και Θρησκευμάτων της Γενικής Γραμματείας Νέας Γενιάς» (Α' 147).\n3.Τις διατάξεις του άρθρου 90 του Κώδικα που κυρώθηκε με το άρθρο μόνο του π.δ. 63/2005 «Κωδικοποίηση της νομοθεσίας για τη κυβέρνηση και τα κυβερνητικά όργανα» (Α' 96).\n4.Την αριθ. 40/1.4.2011 γνώμη της Κ.Ε.Δ.Κ.Ε.\n5.Το γεγονός ότι από τις διατάξεις του παρόντος δεν προκαλείται δαπάνη σε βάρος του κρατικού προϋπολογισμού αλλά σε βάρος του προϋπολογισμού των δήμων όπως αυτοί συγκροτούνται από 1.1.2011 σύμφωνα με το άρθρο 1 του ν. 3852/2010, η όποια δεν μπορεί από τώρα να καθορισθεί και θα καλυφθεί από τα τακτικά τους έσοδα.\n6.Την αριθ. 139/2011 γνωμοδότηση του Συμβουλίου της Επικρατείας, με πρόταση του Υπουργού Εσωτερικών αποφασίζουμε:\n1.Οι Περιφερειακές Ενώσεις Δήμων (Π.Ε.Δ.) και η Κεντρική Ένωση Δήμων Ελλάδας (Κ.Ε.Δ.Ε.) έχουν ως σκοπό, ιδίως:\nα) Τη συνεργασία των Δήμων μελών τους. β) Την προαγωγή του θεσμού του πρώτου βαθμού αυτοδιοίκησης.\n2.Η ΚεντρικήΈνωση Δήμων Ελλάδας διατυπώνει τις απόψεις της στα σχέδια νόμων που αφορούν τους δήμους.\n3.Οι Περιφερειακές Ενώσεις Δήμων και η Κεντρική Ένωση Δήμων Ελλάδας μπορούν να εκδίδουν βιβλία και έντυπα με αντικείμενο θέματα τοπικής αυτοδιοίκησης.\n1.Οι Περιφερειακές Ενώσεις Δήμων και η Κεντρική Ένωση Δήμων Ελλάδας έχουν τους εξής πόρους:\nα) Τις εισφορές των μελών τους, που καθορίζονται σε ποσοστό επί του ποσού των αντίστοιχων ΚΑΠ με κοινή απόφαση των Υπουργών Εσωτερικών και Οικονομικών όπως προβλέπεται από την παράγραφο 3 του άρθρου 259 του ν. 3852/2010 και την παράγραφο 7 του άρθρου 13 ν.2503/97 (Α' 107) όπως αυτό ισχύει (παρ. 9 άρθρο 282 ν. 3852/2010, όπως τροποποιήθηκε με την παρ. 11 του άρθρου 58 του ν. 3966/2011).\nβ) Τα έσοδα από τα βιβλία και άλλα έντυπα που εκδίδουν.\nγ) Τα έσοδα από τόκους των πάσης φύσεως κεφαλαίων από εθνικά προγράμματα, προγράμματα της Ευρωπαϊκής Ένωσης, ενισχύσεις, δάνεια, επιχορηγήσεις, δωρεές, κληρονομιές, κληροδοσίες και εισφορές. δ) Έσοδα από χορηγίες και άλλες πηγές.\n2.Όλα τα έσοδα των Περιφερειακών Ενώσεων Δήμων και της Κεντρικής Ένωσης Δήμων Ελλάδας κατατίθενται σε ειδικό έντοκο λογαριασμό στο Ταμείο Παρακαταθηκών και Δανείων ή σε Τράπεζα που ορίζεται με απόφαση του αντίστοιχου Διοικητικού Συμβουλίου.\n3.Ο λογαριασμός αυτός φέρει τον τίτλο «Λογαριασμός Περιφερειακής Ένωσης Δήμων» ή «Λογαριασμός Κεντρικής Ένωσης Δήμων Ελλάδας» αντίστοιχα ή όποιον άλλο κρίνει προσφορότερο το Διοικητικό Συμβούλιο με σχετική απόφασή του και αποτελεί περιουσία του αντίστοιχου νομικού προσώπου. Η κίνηση του λογαριασμού αυτού γίνεται σύμφωνα με τον κανονισμό οικονομικής διοίκησης και διαχείρισης της Περιφερειακής Ένωσης Δήμων και της Κεντρικής Ένωσης Δήμων αντίστοιχα.\nΣύσταση Όργανα Περιφερειακών Ενώσεων Δήμων\n1.Συνιστώνται Περιφερειακές Ενώσεις Δήμων (Π.Ε.Δ.), στις οποίες συμμετέχουν υποχρεωτικά ως μέλη, δια των εκπροσώπων τους, όλοι οι δήμοι της αντίστοιχης χωρικής αρμοδιότητας των περιφερειών.\nΟι ανωτέρω Ενώσεις είναι νομικά πρόσωπα ιδιωτικού δικαίου, τα οποία εποπτεύονται από τον αντίστοιχο Γραμματέα Αποκεντρωμένης Διοίκησης.\nΈδρα κάθε Π.Ε.Δ είναι η έδρα της περιφέρειας.\n(παρ. 9 άρθρο 282 ν. 3852/2010, όπως τροποποιήθηκε με την παρ. 11 του άρθρου 58 του ν. 3966/2011)\n2.Όργανα των Π.Ε.Δ. είναι: α) Η Γενική Συνέλευση\nβ) Το Διοικητικό Συμβούλιο γ) Η Εκτελεστική Επιτροπή δ) Ο Πρόεδρος ε) Το Εποπτικό Συμβούλιο\n(παρ. 9 άρθρο 282 ν. 3852/2010, όπως τροποποιήθηκε με την παρ. 11 του άρθρου 58 του ν. 3966/2011).\nΓενική Συνέλευση Π.Ε.Δ.\n1.Η γενική συνέλευση των Π.Ε.Δ. αποτελείται από τους εκπροσώπους των μελών των δήμων οι οποίοι είναι οι εξής:\nα) οι δήμαρχοι\nβ) εκπρόσωποι των δήμων της περιφέρειας (δημοτικοί σύμβουλοι).\n2.Η Γενική Συνέλευση των Π.Ε.Δ. σε περιφέρειες με πληθυσμό έως 300.000 κατοίκους αποτελείται από 75 μέλη και σε περιφέρειες με πληθυσμό άνω των 300.001 κατοίκων αποτελείται από 125 μέλη. Η Γενική Συνέλευση Π.Ε.Δ. Κεντρικής Μακεδονίας αποτελείται από 200 μέλη. Η Γενική Συνέλευση Π.Ε.Δ. Αττικής αποτελείται από 300 μέλη.\n3.Για τον ορισμό εκπροσώπων των δήμων της περίπτωσης β της παραγράφου 1 του παρόντος άρθρου, στις αντίστοιχες Π.Ε.Δ. διαιρείται ο συνολικός πληθυσμός κάθε περιφέρειας με τον συνολικό αριθμό των μελών την Γενικής Συνέλευσης αφαιρούμενου από αυτόν του αριθμού των δήμων της περιφέρειας. Το ακέραιο πηλίκο της διαίρεσης αποτελεί το μέτρο για τον υπολογισμό των εκπροσώπων. Από το πηλίκο της διαίρεσης του πληθυσμού κάθε δήμου δια του μέτρου προκύπτει ο αριθμός των εκπροσώπων κάθε δήμου. Οι θέσεις των εκπροσώπων της Γενικής Συνέλευσης που παραμένουν αδιάθετες προστίθενται ανά μία στους δήμους με τα μεγαλύτερα, κατά σειρά, υπόλοιπα και ώσπου να συμπληρωθεί ο αριθμός των εκπροσώπων των Δήμων (δημοτικών συμβούλων) στη Γενική Συνέλευση της Π.Ε.Δ. Από τους ανωτέρω εκπροσώπους τα τρία πέμπτα (3/5) προέρχονται υποχρεωτικά από την πλειοψηφία και τα υπόλοιπα δύο πέμπτα από τους συνδυασμούς της μειοψηφίας. Τυχόν κλάσμα που προκύπτει στρογγυλοποιείται στον αμέσως επόμενο ακέραιο αριθμό εφόσον είναι μεγαλύτερο ή ίσο του μισού (0,5).Στην περίπτωση που ο αριθμός των συμβούλων που ανήκουν στην πλειοψηφία, όπως αυτοί έχουν ανακηρυχθεί από το οικείο πρωτοδικείο είναι διαφορετικός των τριών πέμπτων του συνόλου των μελών τότε η πλειοψηφία εκλέγει αντίστοιχο ποσοστό δημοτικών συμβούλων. Τυχόν κλάσμα που προκύπτει στρογγυλοποιείται στον αμέσως επόμενο ακέραιο αριθμό εφόσον είναι μεγαλύτερο ή ίσο του μισού (0,5).\n4.Η θητεία των ως άνω εκπροσώπων διαρκεί όλη τη δημοτική περίοδο και μέχρι την εκλογή των νέων εκπροσώπων.\nΔιοικητικό Συμβούλιο Π.Ε.Δ.\n1.Το Διοικητικό Συμβούλιο των Π.Ε.Δ. αποτελείται από δημάρχους και δημοτικούς συμβούλους ανάλογα με τον αριθμό των μελών της Γενικής Συνέλευσης των Π.Ε.Δ.\nα. Οι Π.Ε.Δ. με αριθμό μελών Γενικής Συνέλευσης ίσο με εβδομήντα πέντε (75) έχουν δεκαπενταμελές (15 μελές) Διοικητικό Συμβούλιο. Στο Διοικητικό Συμβούλιο των Π.Ε.Δ. συμμετέχουν όλοι οι δήμαρχοι της αντίστοιχης περιφέρειας και συμπληρώνεται ο αριθμός των μελών του Διοικητικού Συμβουλίου με δημοτικούς συμβούλους.\nβ. Οι Π.Ε.Δ. με αριθμό μελών Γενικής Συνέλευσης ίσο με εκατόν είκοσι πέντε (125) έχουν εικοσιεναμελές (21μελές) Διοικητικό Συμβούλιο. Από αυτούς οι δώδεκα (12) είναι δήμαρχοι και οι εννέα (9) δημοτικοί σύμβουλοι. Ειδικά στην Π.Ε.Δ. Δυτικής Μακεδονίας, μετέχουν και οι 12 δήμαρχοι των δήμων της περιφέρειας Δυτικής Μακεδονίας.\nγ. Η Π.Ε.Δ. Κεντρικής Μακεδονίας και η Π.Ε.Δ. Αττικής έχουν εικοσιπενταμελές (25μελές) Διοικητικό Συμβούλιο. Από αυτούς οι δεκαπέντε (15) είναι Δήμαρχοι και οι δέκα (10) δημοτικοί σύμβουλοι.\n2.Η θητεία των μελών του Διοικητικού Συμβουλίου των Π.Ε.Δ. διαρκεί όλη τη δημοτική περίοδο και λήγει με την εγκατάσταση του νέου Διοικητικού Συμβουλίου.\n1.Στις Π.Ε.Δ. εκλέγεται πενταμελής (5μελής) Εκτελεστική Επιτροπή.\n2.Μέλη της Εκτελεστικής Επιτροπής της Π.Ε.Δ., είναι ο Πρόεδρος, ο Αντιπρόεδρος, ο Γραμματέας και δύο ακόμη μέλη του διοικητικού συμβουλίου αυτής.\n3.Η θητεία των μελών της Εκτελεστικής Επιτροπής των Π.Ε.Δ. διαρκεί όλη τη δημοτική περίοδο.\n1.Το Εποπτικό Συμβούλιο αποτελείται από τρία μέλη για τις Π.Ε.Δ. με αριθμό μελών Γενικής Συνέλευσης έως και εκατόν είκοσι πέντε (125) και από πέντε μέλη για τις υπόλοιπες Π.Ε.Δ. Η θητεία του διαρκεί όλη τη δημοτική περίοδο.\n2.Η ιδιότητα μέλους Διοικητικού και Εποπτικού Συμβουλίου Π.Ε.Δ. δεν είναι συμβατή στο ίδιο πρόσωπο. Επίσης, η ιδιότητα μέλους Εκτελεστικής Επιτροπής και Εποπτικού Συμβουλίου Π.Ε.Δ. δεν είναι συμβατή στο ίδιο πρόσωπο.\nΕκλογή εκπροσώπων δημοτικών συμβουλίων στη Γενική Συνέλευση της Π.Ε.Δ.\n1.Μέχρι 16ης Σεπτεμβρίου του πρώτου χρόνου της δημοτικής περιόδου τα δημοτικά συμβούλια κάθε δήμου, μετά την εκλογή του προεδρείου, της οικονομικής επιτροπής και της επιτροπής ποιότητας ζωής, εκλέγουν τους εκπροσώπους τους στη Γενική Συνέλευση της Π.Ε.Δ. με μυστική ψηφοφορία.\n2.Οι εκπρόσωποι της πλειοψηφίας εκλέγονται με συνδυασμό από τους συμβούλους της πλειοψηφίας. Η εκλογή των εκπροσώπων της μειοψηφίας των δημοτικών συμβούλων γίνεται κατά συνδυασμούς. Σε περίπτωση που η αντιπολίτευση εκλέγει έναν εκπρόσωπο σύμφωνα με την παράγραφο 4 του άρθρου 3 του παρόντος, αυτός προέρχεται υποχρεωτικά από το συνδυασμό της μείζονος μειοψηφίας εφόσον αυτή καταρτίσει συνδυασμό.Υποψηφιότητες εκτός συνδυασμών αποκλείονται.\nΔικαίωμα καταρτίσεως συνδυασμών έχουν όλοι οι συνδυασμοί οι οποίοι έλαβαν μέρος στις δημοτικές εκλογές και κατέλαβαν στο δημοτικό συμβούλιο τουλάχιστον μία (1) έδρα. Δύο ή περισσότεροι συνδυασμοί της μειοψηφίας από αυτούς που εκπροσωπούνται στο δημοτικό συμβούλιο, μπορεί να καταρτίσουν κοινό συνδυασμό.\n3.Κάθε συνδυασμός μπορεί να περιλαμβάνει υποψηφίους σε αριθμό ίσο με τον συνολικό αριθμό των εκπροσώπων όπως αυτός καθορίζεται στο άρθρο 4 του παρόντος αυξημένο κατά έναν υποψήφιο.\n4.Ο συνδυασμός καταρτίζεται με γραπτή δήλωση την οποία υπογράφουν όλοι οι υποψήφιοι που τον αποτελούν. Στο επάνω μέρος της δήλωσης αναγράφεται ο συνδυασμός ή οι συνδυασμοί, που εκπροσωπούνται στο δημοτικό συμβούλιο, ο οποίος καταρτίζει το συνδυασμό για τους εκπροσώπους. Από κάτω αναγράφονται, με αλφαβητική σειρά, τα ονόματα των υποψηφίων εκπροσώπων του δήμου για τη Γενική Συνέλευση της Π.Ε.Δ. Η δήλωση του συνδυασμού κατατίθεται, μέχρι δύο ώρες πριν την έναρξη της συνεδρίασης του δημοτικού συμβουλίου για την εκλογή, στον πρόεδρο του δημοτικού συμβουλίου.\n5.Με βάση τις ως άνω δηλώσεις των συνδυασμών καταρτίζονται τα ψηφοδέλτια κάθε συνδυασμού, τα οποία περιλαμβάνουν όλα τα ανωτέρω στοιχεία και τους υποψηφίους με αλφαβητική σειρά. Σε κάθε δημοτικό σύμβουλο δίδονται όλα τα ψηφοδέλτια που έχουν καταρτισθεί. Οι δημοτικοί σύμβουλοι της πλειοψηφίας λαμβάνουν το ψηφοδέλτιο που έχει συγκροτήσει ο επιτυχών συνδυασμός και αντίστοιχα οι δημοτικοί σύμβουλοι της μειοψηφίας λαμβάνουν το σύνολο των ψηφοδελτίων που έχουν καταρτίσει οι συνδυασμοί της μειοψηφίας. Ο σύμβουλος εκφράζει την προτίμησή του με σταυρό που σημειώνεται δίπλα στο ονοματεπώνυμο κάθε υποψηφίου. Κάθε δημοτικός σύμβουλος μπορεί να εκφράσει την προτίμησή του, μέχρι τόσους εκπροσώπους όσους εκλέγει η πλειοψηφία ή αντίστοιχα η μειοψηφία στη Γενική Συνέλευση της Π.Ε.Δ.. Οι δημοτικοί σύμβουλοι της πλειοψηφίας ψηφίζουν σε μια κάλπη το συνδυασμό που προτείνεται από την πλειοψηφία, ενώ οι υπόλοιποι συνδυασμοί της μειοψηφίας ψηφίζουν σε άλλη ξεχωριστή κάλπη.\n6.Για τον καθορισμό των εδρών που αναλογούν σε κάθε συνδυασμό της μειοψηφίας, διαιρείται ο αριθμός των εγκύρων ψηφοδελτίων του συνδυασμού με το συνολικό αριθμό των εγκύρων ψηφοδελτίων και το πηλίκο πολλαπλασιάζεται με τον αριθμό των εκπροσώπων της μειοψηφίας του δημοτικού συμβουλίου στη Γενική Συνέλευση της Π.Ε.Δ. Κάθε συνδυασμός λαμβάνει τόσες έδρες όσο είναι το ακέραιο πηλίκο αυτής της αριθμητικής πράξης.\n7.Εάν οι έδρες που λαμβάνουν οι συνδυασμοί, σύμφωνα με τα ανωτέρω, είναι λιγότερες από τις προς διάθεση έδρες, οι έδρες που απομένουν διανέμονται ανά μία στους συνδυασμούς ανάλογα με τα αχρησιμοποίητα υπόλοιπα που έχουν ξεκινώντας από αυτόν που έχει το μεγαλύτερο. Στην περίπτωση που το αχρησιμοποίητο υπόλοιπο πλειόνων συνδυασμών είναι ίσο, τότε διενεργείται μεταξύ αυτών δημόσια κλήρωση από τον πρόεδρο του δημοτικού συμβουλίου.\n8.Τις έδρες των συνδυασμών καταλαμβάνουν οι υποψήφιοι κάθε συνδυασμού που έλαβαν τους περισσότερους σταυρούς προτίμησης κατά σειρά. Σε περίπτωση ισοψηφίας ενεργείται δημόσια κλήρωση από τον πρόεδρο του δημοτικού συμβουλίου.\n9.Οι εκπρόσωποι στην Π.Ε.Δ. κατατάσσονται με τη σειρά εκλογής τους, σύμφωνα με τον αριθμό των σταυρών προτίμησης που έχουν λάβει και αν δεν υπάρχουν σταυροί, με αλφαβητική σειρά. Οι υπόλοιποι κάθε συνδυασμού, κατά τη σειρά της εκλογής είναι αναπληρωματικοί εκπρόσωποι στην Π.Ε.Δ. και καταλαμβάνουν τις θέσεις των τακτικών εκπροσώπων στην περίπτωση που αυτές μείνουν κενές για οποιοδήποτε λόγο. Η αναπλήρωση διαρκεί μέχρι το τέλος της δημοτικής περιόδου.\n10.Σε δήμους που για οποιοδήποτε λόγο, δεν εκλεγούν εκπροσώπους, για τη Γενική Συνέλευση της Π.Ε.Δ., οι αντίστοιχες θέσεις παραμένουν κενές και δεν συμπληρώνονται.\nΕκλογή Διοικητικού Συμβουλίου Π.Ε.Δ.\n1.Τα μέλη του Διοικητικού Συμβουλίου της Π.Ε.Δ. εκλέγονται από τη Γενική Συνέλευση αυτής, που συνέρχεται γι’ αυτό το σκοπό με πρόσκληση και υπό την προεδρία του δημάρχου της έδρας της περιφέρειας και τούτου για οποιονδήποτε λόγο κωλυομένου, του δημάρχου του μεγαλύτερου εκ των υπολοίπων σε πληθυσμό δήμου, το αργότερο μέχρι τη 31η Οκτωβρίου του πρώτου χρόνου της δημοτικής περιόδου. Ειδικά για τη δημοτική περίοδο 2011 2014 η σύγκληση της Γενικής Συνέλευσης γίνεται εντός 20 ημερών από τη δημοσίευση του παρόντος.\n2.Η πρόσκληση, προς τους εκπροσώπους των δήμων και τους δημάρχους, στην οποία ορίζεται ο τόπος και ο χρόνος σύγκλησης της Γενικής Συνέλευσης, αποστέλλεται πέντε τουλάχιστον μέρες πριν από την ημέρα κατά την οποία συγκαλείται αυτή στους δημάρχους. Οι δήμαρχοι υποχρεούνται να επιδώσουν, με απόδειξη, αντίγραφο αυτής, στους εκπροσώπους του δήμου τους για τη Γενική Συνέλευση της Π.Ε.Δ.\n3.Στην πρόσκληση αναγράφεται η ημερήσια διάταξη η οποία κατά σειρά περιλαμβάνει απαραιτήτως τα παρακάτω θέματα: α) διαπίστωση απαρτίας, β) εκλογή τριμελούς εφορευτικής επιτροπής, γ) εκλογή Διοικητικού Συμβουλίου καθώς και εκλογή εκπροσώπων της Π.Ε.Δ. στη Γενική Συνέλευση της Κεντρικής Ένωσης Δήμων Ελλάδας (Κ.Ε.Δ.Ε.), δ) εκλογή Εποπτικού Συμβουλίου.\n4.Ο Πρόεδρος της Γενικής Συνέλευσης φροντίζει για την εκλογή τριμελούς εφορευτικής επιτροπής από τη Γενική Συνέλευση, για τη διεξαγωγή της ψηφοφορίας εκλογής των μελών του Διοικητικού Συμβουλίου, του Εποπτικού Συμβουλίου και των εκπροσώπων στη Γενική Συνέλευση της Κ.Ε.Δ.Ε., καθώς και για την προετοιμασία διεξαγωγής των εκλογών. Τα μέλη της εφορευτικής επιτροπής δεν μπορούν να είναι υποψήφιοι για το Διοικητικό Συμβούλιο ή το Εποπτικό Συμβούλιο της Π.Ε.Δ., καθώς και ως εκπρόσωποι της Π.Ε.Δ. στη Γενική Συνέλευση της Κ.Ε.Δ.Ε.\n5.Η εκλογή των μελών του Διοικητικού Συμβουλίου γίνεται κατά συνδυασμούς ή με μεμονωμένες υποψηφιότητες.\nΚάθε συνδυασμός και επί ποινή αποκλεισμού περιλαμβάνει υποψήφιους ανεξαρτήτως κατηγορίας τουλάχιστον ίσους με το Ά του συνολικού αριθμού των μελών του Διοικητικού Συμβουλίου, παραλειπόμενου του κλάσματος όπου προκύπτει, με εξαίρεση τις Π.Ε.Δ. όπου το σύνολο των δημάρχων συμμετέχει στο Διοικητικό Συμβούλιο της Π.Ε.Δ όπου κάθε συνδυασμός περιλαμβάνει υποψήφιους ίσους με τουλάχιστον το 1/3 των εκπροσώπων των δημοτικών συμβούλων που εκλέγονται στο Διοικητικό Συμβούλιο της Π.Ε.Δ.\nΟ αριθμός των υποψηφίων δημάρχων και αντίστοιχα υποψηφίων δημοτικών συμβούλων, που αντιστοιχούν στο διοικητικό συμβούλιο της Π.Ε.Δ., σύμφωνα με το άρθρο 5 του παρόντος, μπορεί να προσαυξάνεται στο σύνολο μέχρι και 30%, παραλειπομένου του κλάσματος, εφ’ όσον προκύπτει. Ο συνδυασμός επίσης περιλαμβάνει υποψήφιους δημοτικούς συμβούλους για τη Γενική Συνέλευση της Κ.Ε.Δ.Ε. Υποψήφιοι δημοτικοί σύμβουλοι δύναται να είναι υποψήφιοι και για το Διοικητικό Συμβούλιο της Π.Ε.Δ. και ως εκπρόσωποι της Π.Ε.Δ. στη Γενική Συνέλευση της Κ.Ε.Δ.Ε. Κάθε συνδυασμός μπορεί να περιλαμβάνει μέχρι τον αριθμό εκπροσώπων της Π.Ε.Δ. στη Γενική Συνέλευση της Κ.Ε.Δ.Ε, σύμφωνα με τις ρυθμίσεις του παρόντος προσαυξημένο στο σύνολο μέχρι και 30%, παραλειπομένου του κλάσματος, εφ’ όσον προκύπτει.\n6.Ο συνδυασμός καταρτίζεται με απλή γραπτή δήλωση την οποία υπογράφουν όλοι οι υποψήφιοι που τον αποτελούν και η οποία υποβάλλεται στον πρόεδρο της Γενικής Συνέλευσης επί ποινή αποκλεισμού από την ψηφοφορία, το αργότερο μέχρι την δεκάτη πέμπτη ώρα (15η) της προηγουμένης των εκλογών ημέρας. Στο επάνω μέρος της δήλωσης αναγράφεται το όνομα του συνδυασμού εφ’ όσον υπάρχει. Ακολούθως και με αλφαβητική σειρά επωνύμου γράφονται τα ονοματεπώνυμα της κάθε κατηγορίας, δηλαδή των υποψηφίων μελών δημάρχων, ακολούθως των δημοτικών συμβούλων και στη συνέχεια των υποψηφίων εκπροσώπων της Π.Ε.Δ. στη Γενική Συνέλευση της Κ.Ε.Δ.Ε. Μεμονωμένοι υποψήφιοι υποβάλλουν γραπτή δήλωση με την οποία γνωστοποιούν την υποψηφιότητά τους. Μεμονωμένες υποψήφιότητες μπορούν να κατατεθούν και για την αντίστοιχη κατηγορία του Διοικητικού Συμβουλίου της Π.Ε.Δ. και για τη Γενική Συνέλευση της Κ.Ε.Δ.Ε.\n7.Με βάση τις ως άνω δηλώσεις καταρτίζονται, με φροντίδα των υπηρεσιών της Π.Ε.Δ., τα ψηφοδέλτια κάθε συνδυασμού και των μεμονωμένων υποψηφίων τα οποία περιλαμβάνουν τους υποψηφίους κάθε κατηγορίας με αλφαβητική σειρά, καθώς και όλα τα ανωτέρω στοιχεία που περιλαμβάνονται στις δηλώσεις υποψηφιοτήτων. Σε κάθε ψηφοφόρο μέλος στη Γενική Συνέλευση, δίνονται όλα τα ψηφοδέλτια.\n8.Κατα την ψηφοφορία εκφράζονται οι προτιμήσεις των εκλεκτόρων για το Διοικητικό Συμβούλιο ανεξαρτήτως της κατηγορίας αυτών, σημειώνοντας δίπλα στο ονοματεπώνυμο σταυρό, μέχρι του συνολικού αριθμού των εκλεγομένων μελών.\n9.Για τον καθορισμό των εδρών που αναλογούν σε κάθε συνδυασμό, διαιρείται ο αριθμός των έγκυρων ψηφοδελτίων με τον αριθμό των εδρών του Διοικητικού Συμβουλίου της Π.Ε.Δ. και ο πλησιέστερος προς το πηλίκο ακέραιος αριθμός αποτελεί το εκλογικό μέτρο. Αν το πηλίκο είναι ακριβώς το μισό της μονάδας στρογγυλοποιείται στην αμέσως μεγαλύτερη ακέραιη μονάδα.\nΓια την ανάδειξη από κάθε συνδυασμό των επιτυχόντων συμβούλων της αντίστοιχης κατηγορίας του Διοικητικού Συμβουλίου της ΠΕΔ, ακολουθούνται, κατά περίπτωση, τα παρακάτω: α) Εάν για την ανάδειξη των μελών του Διοικητικού Συμβουλίου της ΠΕΔ έχει υποβληθεί υποψηφιότητα από ένα μόνο συνδυασμό, τις έδρες καταλαμβάνουν οι πρώτοι σε σταυρούς προτίμησης σύμβουλοι, από κάθε κατηγορία, μέχρι να καλυφθεί ο προβλεπόμενος σε κάθε ΠΕΔ συνολικός αριθμός των μελών του Διοικητικού Συμβουλίου.\nγ) Εάν έχουν κατατεθεί υποψηφιότητες από πολλούς συνδυασμούς, πρώτα εκλέγονται οι σύμβουλοι του συνδυασμού που έλαβε τις λιγότερες ψήφους. Εάν ο αριθμός των εδρών που αναλογεί σε αυτόν είναι άρτιος, τότε εκλέγεται ίσος αριθμός συμβούλων από κάθε κατηγορία μελών στο Διοικητικό Συμβούλιο της ΠΕΔ. Αν ο αριθμός είναι περιττός εκλέγεται ίσος αριθμός από την κάθε κατηγορία και ένας επιπλέον από την κατηγορία των δημοτικών συμβούλων. Ακολούθως γίνεται κατανομή στον προηγούμενο κατά σειρά συδυασμό πριν από εκείνον που έλαβε τις λιγότερες ψήφους. Εάν ο αριθμός των εδρών που του αναλογούν είναι άρτιος εκλέγει ίσο αριθμό υποψηφίων από κάθε κατηγορία. Αν ο αριθμός είναι περιττός εκλέγει έναν επιπλέον από την κατηγορία των δημάρχων. Το ίδιο ακολουθείται εναλλάξ και για τους προηγούμενους μέχρι τον πρώτο συνδυασμό. Ο πρώτος τελικά συνδυασμός και σύμφωνα με τις έδρες που του αναλογούν καταλαμβάνει τις έδρες που απέμειναν από κάθε κατηγορία, μέχρι της συμπληρώσεως του Διοικητικού Συμβουλίου της ΠΕΔ.\nε) Εάν έχουν κατατεθεί μόνο μεμονωμένες υποψηφιότητες, οι επιτυχόντες καταλαμβάνουν τις έδρες χωρίς να ισχύουν οι διατάξεις της παραγράφου 1 του άρθρου 5 του παρόντος, που ορίζουν τον ακριβή αριθμό εκπροσώπων της κατηγορίας των δημάρχων και της κατηγορίας των υποψηφίων δημοτικών συμβούλων. Εάν δεν καλύπτεται το εκλογικό μέτρο με αποτέλεσμα να παραμένουν κενές έδρες, οι εκλογές στην ΠΕΔ επαναλαμβάνονται με νέες υποψηφιότητες είτε συνδυασμών είτε μεμονωμένων υποψηφίων.\n1.Ταυτόχρονα με την εκλογή του Διοικητικού Συμβουλίου αλλά με ξεχωριστή διαδικασία εκλέγονται από τη Γενική Συνέλευση τα μέλη του Εποπτικού Συμβουλίου. Για την εκλογή των μελών του Εποπτικού Συμβουλίου καταρτίζεται ενιαίο ψηφοδέλτιο, το οποίο περιλαμβάνει τους υποψήφιους. Στο ψηφοδέλτιο αναγράφονται στο επάνω μέρος «Για το Εποπτικό Συμβούλιο», και από κάτω τα ονοματεπώνυμα των υποψηφίων με αλφαβητική σειρά.\n2.Οι εκπρόσωποι μπορούν να εκφράσουν την προτίμησή τους με σταυρό προτίμησης που σημειώνεται δίπλα στο ονοματεπώνυμο κάθε υποψήφιου. Για τα πενταμελή Εποπτικά Συμβούλια σημειώνονται μέχρι τρεις σταυροί προτίμησης ενώ για τα τριμελή μέχρι μέχρι δύο. Τα εκλεγέντα μέλη του Εποπτικού Συμβουλίου κατατάσσονται με τη σειρά της εκλογής τους, σύμφωνα με τον αριθμό των σταυρών προτίμησης που έχουν λάβει, προηγουμένου του πλειοψηφήσαντος και αν δεν υπάρχουν σταυροί, με αλφαβητική σειρά. Σε περίπτωση ισοψηφίας ενεργείται δημόσια κλήρωση από την εφορευτική επιτροπή.\n3.Οι τρεις ή αναλόγως οι πέντε πρώτοι σε σταυρούς προτίμησης συγκροτούν το Εποπτικό Συμβούλιο της Π.Ε.Δ. Οι υπόλοιποι, κατά σειρά της εκλογής, είναι αναπληρωματικά μέλη και καταλαμβάνουν τις θέσεις των τακτικών μελών που μένουν κενές για οποιοδήποτε λόγο.\nΤοπικά παραρτήματα των Π.Ε.Δ.\n1.Στις Περιφερειακές Ενώσεις Δήμων μπορούν με απόφαση του Διοικητικού Συμβουλίου της Π.Ε.Δ. να συσταθούν Τοπικά Παραρτήματα ΠΕΔ ανά νομό, τα οποία αποτελούνται από τρία μέλη του Διοικητικού Συμβουλίου τα οποία ορίζονται με απόφαση του Διοικητικού Συμβουλίου της Π.Ε.Δ. που λαμβάνεται με απόλυτη πλειοψηφία του συνόλου των μελών. Με την ίδια απόφαση ένα εκ των μελών του Τοπικού Παραρτήματος ΠΕΔ ορίζεται ως Πρόεδρός του.\n2.Τα Τοπικά Παραρτήματα ΠΕΔ λειτουργούν στα πλαίσια αποφάσεων του Διοικητικού Συμβουλίου της Π.Ε.Δ. και της Γενικής Συνέλευσης αυτής και μεριμνούν για την επίτευξη του σκοπού της Π.Ε.Δ. σε επίπεδο νομού, καθώς και για την καλύτερη συνεργασία των μελών της.\n3.Το Διοικητικό Συμβούλιο της Π.Ε.Δ. με αποφάσή του που λαμβάνεται με απόλυτη πλειοψηφία των μελών του αποφασίζει για την μεταβίβαση αρμοδιοτήτων του στα Τοπικά Παραρτήματα ΠΕΔ, για τον τρόπο λειτουργίας τους, καθώς και για κάθε ζήτημα που αφορά την οικονομική τους διαχείριση.\n4.Ειδικά για την Π.Ε.Δ. Νοτίου Αιγαίου συνιστώνται ανά νομό επταμελή Τοπικά Παραρτήματα ΠΕΔ τα οποία αποτελούνται από μέλη του Διοικητικού Συμβουλίου τα οποία ορίζονται με απόφαση του Διοικητικού Συμβουλίου της Π.Ε.Δ. που λαμβάνεται με απόλυτη πλειοψηφία του συνόλου των μελών. Με την ίδια απόφαση ένα εκ των μελών του Τοπικού Παραρτήματος ορίζεται ως Πρόεδρός του.\nΕκλογή Προέδρου, Αντιπροέδρου, Γραμματέα και Εκτελεστικής Επιτροπής Π.Ε.Δ.\n1.Το Διοικητικά Συμβούλια των Π.Ε.Δ. συγκροτούνται σε σώμα το αργότερο σε 10 μέρες από την εκλογή τους μετά από πρόσκληση του συμβούλου του πρώτου σε ψήφους συνδυασμού, που συγκέντρωσε τις περισσότερες ψήφους ή σε περίπτωση ισοψηφίας εκείνου που προέρχεται από μεγαλύτερο πληθυσμιακά δήμο. Αν αυτό δεν καταστεί δυνατόν την πρόσκληση αποστέλλει ο επόμενος κατά σειρά εκλογής σύμβουλος του πρώτου σε ψήφους συνδυασμού. Στη συνεδρίαση προεδρεύει ο σύμβουλος που συγκάλεσε το Διοικητικό Συμβούλιο.\n2.Μοναδικό θέμα της πρώτης συνεδρίασης του Διοικητικού Συμβουλίου είναι η εκλογή Προέδρου, Αντιπροέδρου και Γραμματέα και μελών της Εκτελεστικής Επιτροπής της Π.Ε.Δ.\n3.Πρόεδρος του Διοικητικού Συμβουλίου της Π.Ε.Δ. εκλέγεται, με μυστική ψηφοφορία, το μέλος του Διοικητικού Συμβουλίου που κατά την πρώτη ψηφοφορία συγκεντρώνει τουλάχιστον το 50% συν 1 των παρόντων μελών του Διοικητικού Συμβουλίου της Π.Ε.Δ. Αν δεν επιτευχθεί η εκλογή ύστερα από δύο διαδοχικές ψηφοφορίες, στην τρίτη ψηφοφορία εκλέγεται όποιος εκ των υποψηφίων συγκεντρώσει τις περισσότερες ψήφους.\n4.Σε περίπτωση ισοψηφίας, πρόεδρος εκλέγεται ο υποψήφιος του συνδυασμού που έλαβε τις περισσότερες ψήφους κατά τη διαδικασία εκλογής του Διοικητικού Συμβουλίου της Π.Ε.Δ. Σε περίπτωση, ισοψηφίας συνδυασμών διενεργείται δημόσια κλήρωση.\n5.Ο Αντιπρόεδρος και ο Γραμματέας εκλέγονται διαδοχικά στην ίδια συνεδρίαση σύμφωνα με τη διαδικασία εκλογής του Προέδρου της Π.Ε.Δ.\n6.Τα δύο μέλη της Εκτελεστικής Επιτροπής εκλέγονται στην ίδια συνεδρίαση μετά την εκλογή του προεδρείου, μεταξύ των μελών του Διοικητικού Συμβουλίου εφαρμοζομένης αναλόγως της διαδικασίας εκλογής του Προέδρου.\nΕκλογή Προέδρου και Αντιπροέδρου Εποπτικού Συμβουλίου\n1.Μέσα σε δέκα (10) ημέρες από την εκλογή του το Εποπτικό Συμβούλιο της Π.Ε.Δ. συνέρχεται ύστερα από πρόσκληση και υπό την προεδρία του συμβούλου που έχει εκλεγεί με τις περισσότερες ψήφους και σε περίπτωση ισοψηφίας εκείνου που κληρώθηκε πρώτος.\n2.Το Εποπτικό Συμβούλιο εκλέγει, χωριστά και με μυστική ψηφοφορία, πρώτα τον Πρόεδρο και ύστερα τον Αντιπρόεδρο. Εκλέγεται όποιος συγκεντρώσει την απόλυτη πλειοψηφία των παρόντων.\n3.Αν ύστερα από δύο διαδοχικές ψηφοφορίες δεν συγκεντρωθεί η απαιτούμενη πλειοψηφία, εκλέγεται όποιος συγκεντρώσει, στην τρίτη ψηφοφορία, τη σχετική πλειοψηφία των παρόντων. Αν στην τρίτη ψηφοφορία σημιεώθεί ισοψηφία διενεργείται κλήρωση.\nΓενική Συνέλευση συνέδρια, λειτουργία, αρμοδιότητες\n1.Η Γενική Συνέλευση συγκαλείται κάθε χρόνο με απόφαση του Διοικητικού Συμβουλίου της Π.Ε.Δ. σε ετήσιο τακτικό συνέδριο.\n2.Η Γενική Συνέλευση συγκαλείται και εκτάκτως, όταν συντρέχουν προς τούτο λόγοι, με απόφαση του Διοικητικού Συμβουλίου που λαμβάνεται με την απόλυτη πλειοψηφία του συνόλου των μελών αυτού.\n3.Η Γενική Συνέλευση συγκαλείται επίσης με απόφαση του Διοικητικού Συμβουλίου ύστερα από αίτηση που υπογράφεται από το ένα τέταρτο (1/4) του συνόλου των μελών της. Στην αίτηση αναγράφονται και οι λόγοι της σύγκλησης. Το Διοικητικό Συμβούλιο είναι υποχρεωμένο να συγκαλέσει τη Γενική Συνέλευση μέσα σε δέκα πέντε (15) ημέρες από την υποβολή της αίτησης.\n4.Η Γενική Συνέλευση βρίσκεται σε απαρτία όταν οι παρόντες εκπρόσωποι είναι περισσότεροι από τους απόντες. Στην περίπτωση που δεν επιτυγχάνεται απαρτία η Γενική Συνέλευση επαναλαμβάνεται ύστερα από απόφαση του Διοικητικού Συμβουλίου το αργότερο μέσα σε δέκα (10) ημέρες, σε χρόνο και τόπο που καθορίζεται με την ίδια απόφαση. Στην περίπτωση αυτή η Γενική Συνέλευση έχει απαρτία εφόσον είναι παρόντες τουλάχιστον το τριάντα τοις εκατό (30%) των νομίμων εκπροσώπων.\n5.Προεδρείο στη Γενική Συνέλευση της Π.Ε.Δ. είναι το Διοικητικό Συμβούλιο αυτής.\n6.Τα πλήρη πρακτικά της Γενικής Συνέλευσης τηρούνται με φροντίδα και ευθύνη του Γραμματέα της Π.Ε.Δ.\n7.Η Γενική Συνέλευση εγκρίνει τον κανονισμό λειτουργίας της, τον οποίο συντάσσει το Διοικητικό Συμβούλιο. Για την έγκριση απαιτείται η απόλυτη πλειοψηφία του συνόλου των μελών της. Σε περίπτωση μη ύπαρξης της πλειοψηφίας αυτής, ο κανονισμός εγκρίνεται σε επόμενη Γενική Συνέλευση με την απόλυτη πλειοψηφία των παρόντων μελών. Αν δεν επιτευχθεί στη Συνέλευση αυτή η απόλυτη πλειοψηφία των παρόντων μελών, η ψηφοφορία επαναλαμβάνεται και αρκεί για την έγκριση του κανονισμού η σχετική πλειοψηφία των παρόντων μελών.\n8.Η Γενική Συνέλευση συζητεί και λαμβάνει αποφάσεις για οποιοδήποτε θέμα που απασχολεί την Π.Ε.Δ. Οι αποφάσεις λαμβάνονται με απόλυτη πλειοψηφία των παρόντων μελών, εκτός εάν άλλως προβλέπεται στον κανονισμό λειτουργίας της Γενικής Συνέλευσης της οικείας Π.Ε.Δ.\nΔιοικητικό Συμβούλιο λειτουργία, αρμοδιότητες\n1.Το Διοικητικό Συμβούλιο συνεδριάζει τουλάχιστον μία φορά το μήνα, ύστερα από πρόσκληση του Πρόεδρου, καθώς και όταν το απαιτούν οι υποθέσεις της Π.Ε.Δ. Στην πρόσκληση αναγράφονται τα προς συζήτηση θέματα. Το Συμβούλιο συνεδριάζει στην έδρα της Π.Ε.Δ. ή σε άλλη πόλη της περιφέρειας ύστερα από σχετική απόφασή του.\n2.Ο Πρόεδρος υποχρεούται να συγκαλέσει το Συμβούλιο μέσα σε επτά (7) ημέρες αφότου υποβληθεί έγγραφη αίτηση, υπογραφόμενη από το τριάντα τοις εκατό (30%) τουλάχιστον των μελών του, στην οποία αναφέρονται και τα θέματα που θα συζητηθούν.\n3.Το Διοικητικό Συμβούλιο έχει απαρτία εφόσον παρίσταται η απόλυτη πλειοψηφία του συνόλου των μελών του. Αν μετά από δύο συνεχείς προσκλήσεις το Συμβούλιο δεν συγκεντρώσει απαρτία συνεδριάζει ύστερα από τρίτη πρόσκληση και λαμβάνει αποφάσεις, εφόσον είναι παρόντα τουλάχιστον το σαράντα τοις εκατό (40%) των μελών του, μόνο για τα θέματα που είναι εγγραμμένα στην αρχική πρόσκληση,.\n4.Το Διοικητικό Συμβούλιο παίρνει τις αποφάσεις του με την απόλυτη πλειοψηφία των παρόντων, αν δεν υπάρχει άλλη διάταξη που ορίζει διαφορετικά. Σε περίπτωση ισοψηφίας επικρατεί η ψήφος του Προέδρου.\n5.Στις συνεδριάσεις προεδρεύει ο Πρόεδρος και απόντος ή κωλυομένου αυτού ο Αντιπρόεδρος.\n6.Το Διοικητικό Συμβούλιο διοικεί την Π.Ε.Δ., λαμβάνει όλα τα απαραίτητα μέτρα και αποφάσεις για την επίτευξη των σκοπών της Π.Ε.Δ. και ασκεί τις ακόλουθες αρμοδιότητες:\nα. Ψηφίζει τον προϋπολογισμό, τον απολογισμό και το ετήσιο πρόγραμμα δράσης της Π.Ε.Δ.\nβ. Το Διοικητικό Συμβούλιο της Π.Ε.Δ. συστήνει επιτροπές, από μέλη και μη μέλη του, για την καλύτερη μελέτη και επεξεργασία των θεμάτων των Ο.Τ.Α., και την οργάνωση των φορέων αυτών.\nγ. Αποφασίζει για το χρόνο και τον τόπο σύγκλησης των Γενικών Συνελεύσεων και συνεδρίων της Π.Ε.Δ.\nδ. Ορίζει τους εκπροσώπους της Π.Ε.Δ. ιδίως σε κάθε φύσης όργανα, συμβούλια, επιτροπές, αποστολές στην Ελλάδα και στο εξωτερικό.\nε. Καθορίζει την αποζημίωση και τα έξοδα κίνησης ιδίως των μελών του και των άλλων επιτροπών, συμβουλίων, οργάνων και υπαλλήλων της Π.Ε.Δ.\nστ. Με απόφασή του που λαμβάνεται με την απόλυτη πλειοψηφία του συνόλου των μελών του ψηφίζει τον κανονισμό λειτουργίας του και τους κανονισμούς της Π.Ε.Δ που προβλέονται στο άρθρο 21 του παρόντος.\nζ. Το Διοικητικό Συμβούλιο με απόφασή που λαμβάνεται με πλειοψηφία των τριών πέμπτων (3/5) του συνόλου των μελών του μπορεί να μεταβιβάζει στην Εκτελεστική Επιτροπή ή σε μέλη του αρμοδιότητές του, ή αρμοδιότητες του Προέδρου του, εκτός από εκείνες που αφορούν τον προϋπολογισμό, τον απολογισμό, το πρόγραμμα δράσης της Π.Ε.Δ. και τους κανονισμούς που προβλέονται στο άθρθο 21 του παρόντος.\nη. Με απόφασή του Διοικητικού Συμβουλίου που λαμβάνεται με απόλυτη πλειοψηφία του συνόλου των μελών του, μπορεί να καταργεί ή να μεταφέρει τοπικά παραρτήματα της Π.Ε.Δ. του άρθρου 12 του παρόντος εντός των ορίων της περιφέρειας.\nΕκτελεστική Επιτροπή λειτουργία, αρμοδιότητες\n1.Η Εκτελεστική Επιτροπή συνεδριάζει τουλάχιστον μια φορά τον μήνα, ύστερα από πρόσκληση και υπό την προεδρία του Προέδρου, καθώς και όταν το απαιτούν οι υποθέσεις της Π.Ε.Δ. Στην πρόσκληση αναγράφονται τα προς συζήτηση θέματα. Η Εκτελεστική Επιτροπή συνεδριάζει στην έδρα της Π.Ε.Δ. ή σε άλλη πόλη του νομού ύστερα από σχετική απόφαση αυτής.\n2.Ο Πρόεδρος υποχρεούται να συγκαλέσει την Επιτροπή μέσα σε επτά (7) ημέρες αφότου υποβληθεί έγγραφη αίτηση, υπογραφόμενη από δύο (2) τουλάχιστον μέλη της. Στην αίτηση αναφέρονται τα προς συζήτηση θέματα.\n3.Η Επιτροπή έχει απαρτία εφόσον τα μέλη που είναι παρόντα αποτελούν την απόλυτη πλειοψηφία του συνόλου των μελών της. Αν η Επιτροπή δεν έχει απαρτία συνεδριάζει ύστερα από δεύτερη πρόσκληση και παίρνει αποφάσεις μόνο για τα θέματα που είναι γραμμένα στην αρχική πρόσκληση, εφόσον είναι παρόντες ο Πρόεδρος και τουλάχιστον δύο (2) μέλη. Η επιτροπή παίρνει τις αποφάσεις με την απόλυτη πλειοψηφία των παρόντων, αν δεν υπάρχει άλλη διάταξη που ορίζει διαφορετικά. Σε περίπτωση ισοψηφίας επικρατεί η ψήφος του Προέδρου.\n4.Στις συνεδριάσεις προεδρεύει ο Πρόεδρος και απόντος ή κωλυομένου αυτού ο Αντιπρόεδρος.\n5.Η Εκτελεστική Επιτροπή καταρτίζει τον προϋπολογισμό και τον απολογισμό εσόδων και εξόδων της Π.Ε.Δ. και συντάσσει το πρόγραμμα δράσης αυτής, τα οποία υποβάλλει στο Διοικητικό Συμβούλιο για έγκριση.\n6.Ασκεί όσες αρμοδιότητες της μεταβιβάζει με αποφάσεις του το Διοικητικό Συμβούλιο.\n7.Με κανονισμό που ψηφίζεται από το Διοικητικό Συμβούλιο καθορίζονται οι αρμοδιότητες της Εκτελεστικής Επιτροπής και η λειτουργία της.\nΠρόεδρος της Π.Ε.Δ. αρμοδιότητες, αναπλήρωση, εκλογή νέου Προέδρου\n1.Πρόεδρος της Π.Ε.Δ. είναι ο Πρόεδρος του Διοικητικού Συμβουλίου και της Εκτελεστικής Επιτροπής αυτής.\nα. Εκπροσωπεί την Π.Ε.Δ. στα δικαστήρια και σε κάθε δημόσια αρχή και δίνει τους όρκους που επιβάλλονται στην Π.Ε.Δ.\nβ. Υπογράφει τις συμβάσεις που συνάπτει η Π.Ε.Δ.\nγ. Λαμβάνει κάθε μέτρο με το οποίο προωθούνται και προστατεύονται τα συμφέροντα της Π.Ε.Δ.\nδ. Επιλαμβάνεται θεμάτων αρμοδιότητας του Διοικητικού Συμβουλίου, σε περιπτώσεις άμεσου κινδύνου ή ζημίας των συμφερόντων της Π.Ε.Δ., τα οποία φέρει για επικύρωση στην αμέσως επόμενη συνεδρίαση αυτού.\nε. Συγκαλεί σε συνεδρίαση το Διοικητικό Συμβούλιο και την Εκτελεστική Επιτροπή.\nστ. Καταρτίζει την ημερήσια διάταξη των συνεδριάσεων του Διοικητικού Συμβουλίου και της Εκτελεστικής Επιτροπής.\nζ. Εισηγείται τα θέματα ημερήσιας διάταξης και διευθύνει τις εργασίες του Διοικητικού Συμβουλίου και της Εκτελεστικής Επιτροπής, λαμβάνει μέτρα για την τήρηση της τάξης και των κανονισμών, δίνει το λόγο στους ομιλητές και τον αφαιρεί. Θέτει τα θέματα σε ψηφοφορία και αναγγέλλει το αποτέλεσμα αυτής. Κηρύσσει την έναρξη και την λήξη των συνεδριάσεων.\nη. Υπογράφει μαζί με τον Γραμματέα τις αποφάσεις και τα πρακτικά των συνεδριάσεων των οργάνων της Π.Ε.Δ\nθ. Υπογράφει τα εντάλματα πληρωμής σε βάρος των πιστώσεων του προϋπολογισμού της Π.Ε.Δ.\nι. Είναι προϊστάμενος των υπηρεσιών της Π.Ε.Δ. και τις διευθύνει.\nια. Είναι προϊστάμενος του προσωπικού της Π.Ε.Δ.\nιβ. Εκτελεί τις αποφάσεις των οργάνων της Π.Ε.Δ.\n3.Όταν ο Πρόεδρος απουσιάζει ή κωλύεται τα καθήκοντα του ασκεί ο Αντιπρόεδρος του Διοικητικού Συμβουλίου και αν αυτός απουσιάζει ή κωλύεται το μέλος που συγκέντρωσε τους περισσότερους σταυρούς προτίμησης κατά την εκλογή του.\n4.Όταν η θέση του Προέδρου μείνει κενή για οποιοδήποτε λόγο, ώσπου να εκλεγεί ο νέος Πρόεδρος, τα καθήκοντα του Προέδρου ασκεί ο Αντιπρόεδρος του Διοικητικού Συμβουλίου.\n5.Αν η θέση του Προέδρου μείνει κενή για οποιοδήποτε λόγο ο νέος Πρόεδρος εκλέγεται από το Διοικητικό Συμβούλιο μέσα σε δεκαπέντε (15) ημέρες αφότου η θέση έμεινε κενή. Πριν συνέλθει το Διοικητικό Συμβούλιο για την εκλογή νέου Προέδρου πρέπει να συμπληρωθεί η κενωθείσα θέση συμβούλου που κατείχε ο τέως Πρόεδρος.\n6.Το Διοικητικό Συμβούλιο συγκαλείται από τον Αντιπρόεδρο αυτού για την εκλογή νέου Προέδρου, και εκλέγει ανάμεσα στα μέλη του τον Πρόεδρο, με μυστική ψηφοφορία. Εκλέγεται όποιος συγκεντρώσει την απόλυτη πλειοψηφία των παρόντων. Αν δεν επιτυγχάνεται αποτέλεσμα ύστερα από δύο διαδοχικές ψηφοφορίες, εκλέγεται όποιος λάβει στην τρίτη ψηφοφορία τη σχετική πλειοψηφία των παρόντων. Αν στην τρίτη ψηφοφορία δύο ή περισσότεροι λάβουν ίσον αριθμό ψήφων, ενεργείται ανάμεσά τους δημόσια κλήρωση από τον Προεδρεύοντα.\nΓραμματέας του Διοικητικού Συμβουλίου αρμοδιότητες\n1.Ο Γραμματέας του Διοικητικού Συμβουλίου:\nα) Φροντίζει για την τήρηση του αρχείου της Π.Ε.Δ. και τη σύνταξη των πρακτικών των συνεδριάσεων των οργάνων αυτής τα οποία και συνυπογράφει με τον Πρόεδρο.\nβ) Παρακολουθεί την εύρυθμη λειτουργία των υπηρεσιών της Π.Ε.Δ. και ενημερώνει σχετικά τον Πρόεδρο.\n2.Τον Γραμματέα του Διοικητικού Συμβουλίου απόντα ή κωλυόμενο αναπληρώνει μέλος του Διοικητικού Συμβουλίου που ορίζεται με απόφασή του.\nΕποπτικό Συμβούλιο λειτουργία, αρμοδιότητες\n1.Το Εποπτικό Συμβούλιο συνεδριάζει τακτικά κάθε τρεις μήνες, καθώς και όταν οι ανάγκες της Π.Ε.Δ. το απαιτούν, ύστερα από πρόσκληση και υπό την προεδρία του Προέδρου του. Το Συμβούλιο έχει απαρτία εφόσον τα μέλη που είναι παρόντα αποτελούν την απόλυτη πλειοψηφία του συνόλου των μελών του. Επί τριμελών Εποπτικών Συμβουλίων απαρτία υπάρχει όταν είναι παρόντα όλα τα μέλη.\n2.Οι αποφάσεις του Εποπτικού Συμβουλίου λαμβάνονται με την απόλυτη πλειοψηφία του συνόλου των μελών του. Στις αποφάσεις καταχωρούνται υποχρεωτικά και οι απόψεις της μειοψηφίας.\n3.Το Εποπτικό Συμβούλιο ασκεί έλεγχο στην οικονομική διαχείριση της Π.Ε.Δ. Κατά τη διενέργεια του ελέγχου ερευνά τα τηρούμενα βιβλία και τα αναγκαία νόμιμα δικαιολογητικά και παραστατικά στοιχεία και συντάσσει αιτιολογημένη έκθεση για την οικονομική διαχείριση. Στην έκθεση αναγράφεται υποχρεωτικά και η τυχόν υπάρχουσα γνώμη της μειοψηφίας.\n4.Η έκθεση του Εποπτικού Συμβουλίου αποστέλλεται στο Διοικητικό Συμβούλιο, το οποίο υποχρεούται αμέσως να λαμβάνει τα ενδεικνυόμενα μέτρα για την τακτοποίηση των τυχόν αναγραφομένων σ’ αυτήν παραλείψεων ή την παροχή των απαιτούμενων τυχόν διευκρινίσεων προς το Εποπτικό Συμβούλιο, με τεκμηρίωση των απόψεών του ως προς το ορθό και νόμιμο των γενομένων δαπανών.\n5.Η έκθεση του Εποπτικού Συμβουλίου αποστέλλεται προς την ετήσια τακτική Γενική Συνέλευση, η οποία και αποφασίζει σχετικά. Αποστέλλεται επίσης και προς τον αντίστοιχο Γενικό Γραμματέα Αποκεντρωμένης Διοίκησης στο πλαίσιο της ασκούμενης εποπτείας του.\n1.Το Διοικητικό Συμβούλιο με απόφασή του η οποία λαμβάνεται με την απόλυτη πλειοψηφία του συνόλου των μελών του συντάσσει και ψηφίζει τον Οργανισμό Εσωτερικής υπηρεσίας και τους ακόλουθους κανονισμούς της Π.Ε.Δ.:\nγ) Τον κανονισμό λειτουργίας της Εκτελεστικής Επιτροπής\nε) Τον κανονισμό έργων και μελετών.\n2 Οι προμήθειες των Π.Ε.Δ. γίνονται σύμφωνα με τον Ενιαίο Κανονισμό Προμηθειών που συντάσεται και εγκρίνεται σύμφωνα με τις διατάξεις του άρθρου 13 του 2503/1997, όπως κάθε φορά ισχύει.\n1.Η Κ.Ε.Δ.Ε. είναι νομικό πρόσωπο ιδιωτικού δικαίου, το οποίο εποπτεύεται από τον Υπουργό Εσωτερικών (παρ. 9 άρθρο 282 ν. 3852/2010, όπως τροποποιήθηκε με την παρ. 11 του άρθρου 58 του ν. 3966/2011).\n2.Έδρα της Κ.Ε.Δ.Ε. είναι η Αθήνα (παρ. 9 άρθρο 282 ν. 3852/2010, όπως τροποποιήθηκε με την παρ. 11 του άρθρου 58 του ν. 3966/2011).\nΌργανα της Κ.Ε.Δ.Ε. είναι: α) Η Γενική Συνέλευση β) Το Διοικητικό Συμβούλιο γ) Η Εκτελεστική Επιτροπή δ) Ο Πρόεδρος ε) Το Εποπτικό Συμβούλιο\nΓενική Συνέλευση της Κ.Ε.Δ.Ε.\n1.Η Γενική Συνέλευση της Κ.Ε.Δ.Ε αποτελείται από το σύνολο των δημάρχων της χώρας και τους εκπροσώπους των Π.Ε.Δ. στη Γενική Συνέλευση της Κ.Ε.Δ.Ε. Η Γενική Συνέλευση της Κ.Ε.Δ.Ε. αποτελείται από πεντακόσια (500) μέλη.\n2.Μέλη της Γενικής Συνέλευσης της Κ.Ε.Δ.Ε. είναι: α) Οι δήμαρχοι όλων των δήμων της χώρας\nβ) Οι εκλεγμένοι εκπρόσωποι κάθε Περιφερειακής Ένωσης Δήμων στη Γενική Συνέλευση της Κ.Ε.Δ.Ε.\n3.Για τον προσδιορισμό του αριθμού των εκπροσώπωνδημοτικών συμβούλων κάθε Περιφερειακής Ένωσης Δήμων στη Γενική Συνέλευση της Κ.Ε.Δ.Ε. αθροίζεται ο συνολικός πληθυσμός της χώρας και στη συνέχεια διαιρείται με τον αριθμό των μελών της Γενικής Συνέλευσης αφαιρουμένου από αυτόν τον συνολικό αριθμό των δήμων της χώρας. Το ακέραιο πηλίκο της διαίρεσης αποτελεί το μέτρο. Από το πηλίκο της διαίρεσης του πληθυσμού κάθε Περιφερειακής Ένωσης Δήμων δια του μέτρου προκύπτει ο αριθμός των εκπροσώπων κάθε Π.Ε.Δ. Οι θέσεις των εκπροσώπων της Γενικής Συνέλευσης που παραμένουν αδιάθετες προστίθενται ανά μία στις Περιφερειακές Ενώσεις Δήμων με τα μεγαλύτερα, κατά σειρά, υπόλοιπα και ώσπου να συμπληρωθεί ο συνολικός αριθμός των εκπροσώπωνδημοτικών συμβούλων κάθε Π.Ε.Δ. στη Γενική Συνέλευση της Κ.Ε.Δ.Ε.\n4.Μέχρι 16ης Σεπτεμβρίου του πρώτου χρόνου της δημοτικής περιόδου οι Γενικές Συνελεύσεις κάθε Περιφερειακής Ένωσης Δήμων, κατά τη πρώτη σύγκλησή τους εκλέγουν τους εκπροσώπους τους στη Γενική Συνέλευση της Κ.Ε.Δ.Ε.\n5.Η εκλογή των εκπροσώπων των Π.Ε.Δ. γίνεται στο ίδιο ψηφοδέλτιο μαζί με την εκλογή των μελών των Διοικητικών Συμβουλίων των Π.Ε.Δ. με ειδική ένδειξη «Εκπρόσωποι στη Γενική Συνέλευση της Κ.Ε.Δ.Ε». Για τον προσδιορισμό των εκπροσώπων κάθε Π.Ε.Δ. στη Γενική Συνέλευση της Κ.Ε.Δ.Ε. εφαρμόζεται αναλογικά το άρθρο 9 του παρόντος.\n6.Οι εκπρόσωποι στην Κ.Ε.Δ.Ε. κατατάσσονται με τη σειρά εκλογής τους, σύμφωνα με τον αριθμό των σταυρών προτίμησης που έχουν λάβει και αν δεν υπάρχουν σταυροί, με αλφαβητική σειρά. Οι υπόλοιποι υποψήφιοι κάθε συνδυασμού, κατά τη σειρά εκλογής τους, είναι αναπληρωματικοί εκπρόσωποι στην Κ.Ε.Δ.Ε. και καταλαμβάνουν τις θέσεις των τακτικών εκπροσώπων στην περίπτωση που αυτές μείνουν κενές για οποιοδήποτε λόγο. Η αναπλήρωση διαρκεί μέχρι το τέλος της δημοτικής περιόδου.\n7.Σε Π.Ε.Δ. που για οποιοδήποτε λόγο, δεν εκλεγούν εκπρόσωποι, για τη Γενική Συνέλευση της Κ.Ε.Δ.Ε., οι αντίστοιχες θέσεις παραμένουν κενές και δεν συμπληρώνονται.\n8.Η θητεία των ανωτέρω διαρκεί για όλη τη δημοτική περίοδο και μέχρι την εκλογή των νέων εκπροσώπων.\nΔιοικητικό Συμβούλιο Κ.Ε.Δ.Ε.\n1.ΤοΔιοικητικό Συμβούλιο της Κ.Ε.Δ.Ε. αποτελείται από 31 μέλη συμπεριλαμβανομένου και του Προέδρου αυτού. Εξ αυτών είκοσι (20) είναι δήμαρχοι και οι ένδεκα (11) είναι δημοτικοί σύμβουλοι.\n2.Η θητεία του διαρκεί καθ’ όλη τη δημοτική περίοδο και λήγει με την εγκατάσταση του νέου Διοικητικού Συμβουλίου.\n3.Ο δήμαρχος Αθηναίων μετέχει στο Διοικητικό Συμβούλιο της Κ.Ε.Δ.Ε. και συνυπολογίζεται στον συνολικό αριθμό των δημάρχων που μετέχουν στο Διοικητικό Συμβούλιο.\nΕκτελεστική Επιτροπή Κ.Ε.Δ.Ε.\n1.Το Εποπτικό Συμβούλιο αποτελείται από εφτά μέλη, τα οποία εκλέγονται από τη Γενική Συνέλευση της Κ.Ε.Δ.Ε. μεταξύ των μελών αυτής για όλη τη δημοτική περίοδο.\n2.Αποκλείεται στον ίδιο εκπρόσωπο η ιδιότητα του μέλους του Διοικητικού και του Εποπτικού Συμβουλίου. Επίσης, αποκλείεται στον ίδιο εκπρόσωπο η ιδιότητα του μέλους της Εκτελεστικής Επιτροπής και του Εποπτικού Συμβουλίου.\n1.Τα μέλη του Διοικητικού Συμβουλίου της Κ.Ε.Δ.Ε. εκλέγονται από τη Γενική Συνέλευση αυτής, σε ειδική συνεδρίαση ύστερα από πρόσκληση και υπό την προεδρία του δημάρχου Αθηναίων και τούτου κωλυομένου για οποιονδήποτε λόγο, του δημάρχου Θεσσαλονίκης, το αργότερο μέχρι 15 Οκτωβρίου του πρώτου χρόνου της δημοτικής περιόδου. Ειδικά για τη δημοτική περίοδο 2011 2014, η ανωτέρω σύγκληση της Γενικής Συνέλευσης γίνεται εντός 30 ημερών από τη δημοσίευση του παρόντος.\n2.Η πρόσκληση κοινοποιείται με φροντίδα των υπηρεσιών της Κ.Ε.Δ.Ε. σε όλους τους δήμους και τις Περιφερειακές Ενώσεις Δήμων της χώρας. Σε αυτή περιλαμβάνεται ο τόπος και ο χρόνος διεξαγωγής της Γενικής Συνέλευσης.\n3.Η ημερήσια διάταξη περιλαμβάνει:\nα) Διαπίστωση απαρτίας\nβ) Εκλογή πενταμελούς εφορευτικής επιτροπής\nγ) Εκλογή Διοικητικού και Εποπτικού Συμβουλίου.\n4.Η εκλογή των μελών του Διοικητικού Συμβουλίου γίνεται κατά συνδυασμούς ή κατά μεμονωμένες υποψηφιότητες. Κάθε συνδυασμός περιλαμβάνει μέχρι τριάντα (30) υποψηφίους δημάρχους και μέχρι δεκαπέντε (15) υποψηφίους δημοτικούς συμβούλους. Κάθε συνδυασμός, επί ποινή αποκλεισμού από την ψηφοφορία, περιλαμβάνει οπωσδήποτε έναν (1) τουλάχιστον δήμαρχο και έναν (1) τουλάχιστον υποψήφιο δημοτικό σύμβουλο.\n5.Ο συνδυασμός καταρτίζεται με γραπτή δήλωση την οποία υπογράφουν όλοι οι υποψήφιοι που τον αποτελούν. Στο επάνω μέρος της δήλωσης γράφεται το όνομα του συνδυασμού και από κάτω αναγράφονται με αλφαβητική σειρά τα ονόματα των υποψηφίων κατά κατηγορίες. Πρώτα γράφονται οι υποψήφιοι της κατηγορίας των δημάρχων και στη συνέχεια γράφονται οι υποψήφιοι της κατηγορίας των δημοτικών συμβούλων. Στη δήλωση του μεμονωμένου υποψηφίου αναγράφονται η κατηγορία στην οποία ανήκει ο υποψήφιος και το ονοματεπώνυμό του. Οι δηλώσεις κατατίθενται στην εφορευτική επιτροπή μέχρι δύο ώρες πριν την έναρξη της ψηφοφορίας.\n6.Με βάση τις ως άνω δηλώσεις καταρτίζονται τα ψηφοδέλτια κάθε συνδυασμού και των μεμονωμένων υποψηφίων τα οποία περιλαμβάνουν όλα τα ως άνω στοιχεία και τους υποψηφίους κάθε κατηγορίας με αλφαβητική σειρά, όπως στη δήλωση. Σε κάθε εκπρόσωπο στη Γενική Συνέλευση δίνονται όλα τα ψηφοδέλτια.\n7.Ο εκπρόσωπος που ψηφίζει, εκφράζει ανά κατηγορία την προτίμησή του σε υποψήφιους για το Διοικητικό Συμβούλιο, σημειώνοντας δίπλα στο ονοματεπώνυμο σταυρό, μέχρι του αριθμού των εκλεγομένων για δημάρχους και αντίστοιχα μέχρι του αριθμού των εκλεγομένων για δημοτικούς συμβούλους.\n8.Για τον καθορισμό των εδρών που αναλογούν σε κάθε συνδυασμό, διαιρείται ο αριθμός των έγκυρων ψηφοδελτίων με τον αριθμό των εδρών του Διοικητικού Συμβουλίου της Κ.Ε.Δ.Ε. και ο πλησιέστερος προς το πηλίκον ακέραιος αριθμός αποτελεί το εκλογικό μέτρο. Αν το πηλίκον είναι ακριβώς το μισό της μονάδας στρογγυλοποιείται στην αμέσως μεγαλύτερη ακέραιη μονάδα.\nΟ αριθμός των έγκυρων ψηφοδελτίων κάθε συνδυασμού διαιρείται στη συνέχεια με το εκλογικό μέτρο και κάθε συνδυασμός λαμβάνει τόσες έδρες όσο είναι το ακέραιο πηλίκο αυτής της διαίρεσης.\nΟ μεμονωμένος υποψήφιος εκλέγεται εφόσον λάβει έγκυρα ψηφοδέλτια σε αριθμό τουλάχιστον ίσο με το εκλογικό μέτρο.\n9.Εάν οι έδρες που κατανέμονται, σύμφωνα με τα ανωτέρω, είναι λιγότερες από τις προς διάθεση έδρες, οι έδρες που απομένουν διανέμονται στους συνδυασμούς, που έχουν καταλάβει τουλάχιστον μία έδρα, ανάλογα με τα αχρησιμοποίητα υπόλοιπα που έχουν. Έδρα λαμβάνει ο συνδυασμός με το μεγαλύτερο αχρησιμοποίητο υπόλοιπο και αν απομένει αδιάθετη και άλλη έδρα, αυτή διατίθεται στον επόμενο συνδυασμό που έχει το μεγαλύτερο αχρησιμοποίητο υπόλοιπο. Αν εξαντληθούν οι δικαιούχοι συνδυασμοί και παραμένουν ακόμη αδιάθετες έδρες, τότε αυτές διανέμονται όλες στον πρώτο σε ψήφους συνδυασμό.\nΣτην περίπτωση που το αχρησιμοποίητο υπόλοιπο πλειόνων συνδυασμών είναι ίσο, τότε ενεργείται μεταξύ αυτών δημόσια κλήρωση από την εφορευτική επιτροπή.\n10.Τις έδρες των συνδυασμών καταλαμβάνουν οι υποψήφιοι κάθε συνδυασμού που έλαβαν τους περισσότερους σταυρούς προτίμησης ανά κατηγορία εκλεγόμενων συμβούλων. Σε περίπτωση ισοψηφίας ενεργείται κλήρωση από την εφορευτική επιτροπή.\nΟι εκλεγέντες στο Διοικητικό Συμβούλιο κατατάσσονται με τη σειρά της εκλογής τους, σύμφωνα με τον αριθμό των σταυρών προτίμησης που έχουν λάβει και αν δεν υπάρχουν σταυροί, με αλφαβητική σειρά.\nΟι επιλαχόντες υποψήφιοι κάθε συνδυασμού, κατά τη σειρά εκλογής τους, είναι αναπληρωματικά μέλη του Διοικητικού Συμβουλίου και καταλαμβάνουν τις θέσεις των τακτικών συμβούλων του ίδιου συνδυασμού που μένουν κενές για οποιοδήποτε λόγο.\nΤη θέση του μεμονωμένου συμβούλου που μένει κενή για οποιοδήποτε λόγο καταλαμβάνει ο μεμονωμένος υποψήφιος που δεν έχει εκλεγεί και έχει λάβει τις περισσότερες ψήφους από άλλους μεμονωμένους υποψήφιους και αν δεν υπάρχει αναπληρωματικός μεμονωμένος υποψήφιος τη θέση καταλαμβάνει ο πρώτος σε ψήφους αναπληρωματικός του πρώτου σε έδρες συνδυασμού της αντίστοιχης κατηγορίας. Αν δεν υπάρχει, την έδρα καταλαμβάνει ο πρώτος σε ψήφους αναπληρωματικός του δεύτερου σε ψήφους συνδυασμού της αντίστοιχης κατηγορίας και ούτω κάθ’ εξής.\n11.Για την ανάδειξη από κάθε συνδυασμό των επιτυχόντων συμβούλων της αντίστοιχης κατηγορίας του Διοικητικού Συμβουλίου της Κ.Ε.Δ.Ε., ακολουθείται η σχετική διαδικασία, ανάλογα με τις παρακάτω περιπτώσεις:\nα) Έάν έχει υποβληθεί υποψηφιότητα από ένα μόνο συνδυασμό, τις έδρες καταλαμβάνουν οι πρώτοι σε σταυρούς προτίμησης σύμβουλοι, από κάθε κατηγορία, μέχρι να καλυφθεί ο προβλεπόμενος αριθμός των μελών του Διοικητικού Συμβουλίου.\nβ) Εάν υποψηφιότητα έχουν καταθέσει ένας συνδυασμός και ένας μεμονωμένος υποψήφιος, πρώτα καταλαμβάνει τη θέση της κατηγορίας του ο μεμονωμένος υποψήφιος και ακολούθως τις θέσεις του Διοικητικού Συμβουλίου, που απέμειναν, οι σύμβουλοι του συνδυασμού.\nγ) Σε περίπτωση που υπάρχουν πολλοί συνδυασμοί, πρώτα εκλέγονται οι σύμβουλοι του συνδυασμού που έλαβε τις λιγότερες ψήφους. Εάν ο αριθμός των εδρών που αναλογεί σ’ αυτόν είναι άρτιος, τότε εκλέγεται ίσος αριθμός συμβούλων από κάθε κατηγορία μελών στο Διοικητικό Συμβούλιο της Κ.Ε.Δ.Ε. Αν ο αριθμός είναι περιττός εκλέγεται ίσος αριθμός από κάθε κατηγορία και ένας επί πλέον από την κατηγορία των δημοτικών συμβούλων. Ακολούθως γίνεται κατανομή στον επόμενο κατά σειρά συνδυασμό μετά από εκείνο που έλαβε τις λιγότερες ψήφους. Εάν ο αριθμός των εδρών που του αναλογούν είναι άρτιος εκλέγει ίσο αριθμό υποψηφίων από κάθε κατηγορία. Αν ο αριθμός είναι περιττός εκλέγει έναν επί πλέον από την κατηγορία των δημάρχων. Το ίδιο ακολουθείται εναλλάξ και για τους επόμενους μέχρι τον πρώτο συνδυασμό. Ο πρώτος, τελικά, συνδυασμός και σύμφωνα με τις έδρες που του αναλογούν, καταλαμβάνει τις έδρες που απέμειναν από κάθε κατηγορία, μέχρι της συμπληρώσεως του συνολικού αριθμού των μελών του διοικητικού συμβουλίου της Κ.Ε.Δ.Ε.\nδ) Σε περίπτωση που έχουν κατατεθεί υποψηφιότητες από πολλούς συνδυασμούς και πολλούς μεμονωμένους υποψήφιους πρώτα καταλαμβάνουν τις έδρες της αντίστοιχης κατηγορίας τους οι μεμονωμένοι υποψήφιοι και ακολούθως εφαρμόζεται η διαδικασία της ανωτέρω περίπτωσης γ).\nε) Σε περίπτωση που έχουν κατατεθεί υποψηφιότητες μόνο από πολλούς μεμονωμένους υποψήφιους, τότε οι επιτυχόντες καταλαμβάνουν τις έδρες που τους ανήκουν, χωρίς να ισχύει η διάταξη του δεύτερου εδαφίου της παραγράφου 4, που ορίζει τον ακριβή αριθμό εκπροσώπων της κατηγορίας των δημάρχων και της κατηγορίας των υποψηφίων δημοτικών συμβούλων, στο Διοικητικό Συμβούλιο της Κ.Ε.Δ.Ε. Εάν παραμένουν κενές έδρες επειδή μεμονωμένοι υποψήφιοι δεν κάλυψαν το εκλογικό μέτρο, οι εκλογές για την ανάδειξη διοικητικού συμβουλίου στην Κ.Ε.Δ.Ε. επαναλαμβάνονται και κατατίθενται νέες υποψηφιότητες συνδυασμών ή μεμονωμένων υποψηφίων.\n12. Αν για οποιοδήποτε άλλο λόγο ο αριθμός των εκλεγομένων ανά κατηγορία μελών του Διοικητικού Συμβουλίου είναι μικρότερος του προβλεπόμενου στο άρθρο 26 του παρόντος, τότε αυξάνει αντίστοιχα ο αριθμός των εκλεγομένων της άλλης κατηγορίας κατά τον αριθμό των μελών που ελλείπει.\n1.Ταυτόχρονα με την εκλογή του Διοικητικού Συμβουλίου αλλά σε ξεχωριστό ψηφοδέλτιο και σε ξεχωριστό φάκελο εκλέγονται με τη φροντίδα της εφορευτικής επιτροπής, από τη Γενική Συνέλευση της Κ.Ε.Δ.Ε. τα μέλη του Εποπτικού Συμβουλίου.\nΓια την εκλογή των μελών του Εποπτικού Συμβουλίου καταρτίζεται ενιαίο ψηφοδέλτιο, το οποίο περιλαμβάνει τους υποψήφιους. Στο ψηφοδέλτιο αναγράφονται στο επάνω μέρος «Για το Εποπτικό Συμβούλιο» και από κάτω τα ονοματεπώνυμα των υποψηφίων με αλφαβητική σειρά.\n2.Οι εκπρόσωποι μπορούν να εκφράσουν την προτίμησή τους με σταυρό που σημειώνεται δίπλα στο ονοματεπώνυμο κάθε υποψήφιου. Μπορούν να εκφράσουν την προτίμησή τους μέχρι προς τρεις υποψήφιους. Οι εκλεγέντες για το Εποπτικό Συμβούλιο κατατάσσονται με τη σειρά της εκλογής τους, σύμφωνα με τον αριθμό των σταυρών προτίμησης που έχουν λάβει, προηγουμένου του πλειοψηφήσαντος και αν δεν υπάρχουν σταυροί, με αλφαβητική σειρά. Σε περίπτωση ισοψηφίας ενεργείται κλήρωση από την εφορευτική επιτροπή.\n3.Οι επτά πρώτοι σε σταυρούς προτίμησης συγκροτούν το Εποπτικό Συμβούλιο της Κ.Ε.Δ.Ε. Οι υπόλοιποι, κατά σειρά της εκλογής, είναι αναπληρωματικά μέλη και καταλαμβάνουν τις θέσεις των τακτικών μελών που μένουν κενές για οποιοδήποτε λόγο.\nΕκλογή Προεδρείου του Διοικητικού Συμβουλίου και μελών Εκτελεστικής Επιτροπής Κ.Ε.Δ.Ε..\n1.Μέσα σε δέκα (10) ημέρες από την εκλογή του το Διοικητικό Συμβούλιο της Κ.Ε.Δ.Ε. συνέρχεται ύστερα από πρόσκληση του συμβούλου του πρώτου σε ψήφους συνδυασμού, που έχει εκλεγεί με τις περισσότερες ψήφους, και σε περίπτωση ισοψηφίας, εκείνου που κληρώθηκε πρώτος. Αν για οποιοδήποτε λόγο ο ανωτέρω σύμβουλος δεν συγκαλέσει το Διοικητικό Συμβούλιο μέσα στην ανωτέρω προθεσμία, τούτο συγκαλείται από τον επόμενο σε σταυρούς προτίμησης σύμβουλο του ιδίου συνδυασμού.\nΣτη συνεδρίαση προεδρεύει ο σύμβουλος που συγκάλεσε το Συμβούλιο.\n2.Το Διοικητικό Συμβούλιο εκλέγει ανάμεσα στα μέλη του, χωριστά και με μυστική ψηφοφορία, πρώτα τον Πρόεδρο, ύστερα τον Α' Αντιπρόεδρο, μετά τον Β' Αντιπρόεδρο και στη συνέχεια τον Γενικό Γραμματέα. Εκλέγεται όποιος συγκεντρώσει την απόλυτη πλειοψηφία των παρόντων. Αν δεν επιτυγχάνεται αποτέλεσμα ύστερα από δύο διαδοχικές ψηφοφορίες, εκλέγεται όποιος λάβει στην τρίτη ψηφοφορία τη σχετική πλειοψηφία των παρόντων. Αν στην τρίτη ψηφοφορία δύο ή περισσότεροι λάβουν ίσο αριθμό ψήφων, ο σύμβουλος που προεδρεύει διενεργεί ανάμεσά τους κλήρωση.\n3.Αν, για οποιοδήποτε λόγο, το Διοικητικό Συμβούλιο δε συγκληθεί όπως ορίζει η παράγραφος 1, αυτό συνέρχεται χωρίς πρόσκληση, τη δεκάτη πέμπτη (15) ημέρα από την ημέρα που εκλέχτηκε, στις δέκα (10) το πρωί στα γραφεία της Κ.Ε.Δ.Ε. Αν ο σύμβουλος του πρώτου σε ψήφους συνδυασμού που έχει εκλεγεί με τις περισσότερες ψήφους απουσιάζει, προεδρεύει ο αμέσως επόμενος του ίδιου συνδυασμού και αν και αυτός απουσιάζει, προεδρεύει του Συμβουλίου ο αμέσως επόμενος σε ψήφους σύμβουλος του ιδίου συνδυασμού και ούτω καθ’ εξής.\n4.Αν δεν επιτευχθεί εκλογή για οποιοδήποτε λόγο, ή η συνεδρίαση ματαιωθεί, επειδή δεν σχηματίστηκε απαρτία, η συνεδρίαση επαναλαμβάνεται την εικοστή (20ή) ημέρα από την ημέρα που εκλέχθηκε το Διοικητικό Συμβούλιο και εφαρμόζονται αναλόγως οι διατάξεις της προηγούμενης παραγράφου.\n5.Στην ίδια συνεδρίαση και μετά την εκλογή του Προεδρείου, το Διοικητικό Συμβούλιο εκλέγει με μυστική ψηφοφορία, ανάμεσα στα μέλη του, τα επτά (7) μέλη της Εκτελεστικής Επιτροπής. Για την εκλογή εφαρμόζονται αναλόγως οι διατάξεις των τριών τελευταίων εδαφίων της παραγράφου 2.\n6.Οι υποψηφιότητες για όλα τα αξιώματα του Προεδρείου και της Εκτελεστικής Επιτροπής υποβάλλονται στον προεδρεύοντα σύμβουλο, πριν από την έναρξη της εκλογής και ψηφοφορίας για κάθε αξίωμα.\nΕκλογή Προεδρείου Εποπτικού Συμβουλίου Κ.Ε.Δ.Ε.\nΜέσα σε δέκα (10) ημέρες από την εκλογή του το Εποπτικό Συμβούλιο της Κ.Ε.Δ.Ε. συνέρχεται ύστερα από πρόσκληση και υπό την προεδρία του συμβούλου που έχει εκλεγεί με τις περισσότερες ψήφους και σε περίπτωση ισοψηφίας, εκείνου που κληρώθηκε πρώτος.\nΤο Εποπτικό Συμβούλιο εκλέγει ανάμεσα στα μέλη του, χωριστά και με μυστική ψηφοφορία, τον Πρόεδρο, τον Αντιπρόεδρο και τον Γραμματέα. Εκλέγεται όποιος συγκεντρώσει την απόλυτη πλειοψηφία των παρόντων.\nΑν δεν επιτυγχάνεται αποτέλεσμα ύστερα από δύο διαδοχικές ψηφοφορίες, εκλέγεται όποιος λάβει στην τρίτη ψηφοφορία τη σχετική πλειοψηφία των παρόντων. Αν στην τρίτη ψηφοφορία δύο λάβουν ίσο αριθμό ψήφων, ενεργείται ανάμεσά τους κλήρωση.\n1.Η Γενική Συνέλευση συγκαλείται κάθε χρόνο με απόφαση του Διοικητικού Συμβουλίου της Κ.Ε.Δ.Ε. σε ετήσιο τακτικό συνέδριο.\n2.Η Γενική Συνέλευση συγκαλείται και εκτάκτως σε αντίστοιχα συνέδρια, όταν συντρέχουν προς τούτο λόγοι, με απόφαση του Διοικητικού Συμβουλίου που λαμβάνεται με την απόλυτη πλειοψηφία του συνόλου των μελών αυτού.\n3.Η Γενική Συνέλευση συγκαλείται με απόφαση του Διοικητικού Συμβουλίου, ύστερα από αίτηση που υπογράφεται από το ένα όγδοο (1/8) του συνόλου των εκπροσώπων των μελών της Γενικής Συνέλευσης. Στην αίτηση αναγράφονται και οι λόγοι της σύγκλησης. Το Διοικητικό Συμβούλιο είναι υποχρεωμένο να συγκαλέσει τη Γενική Συνέλευση μέσα σε δέκα πέντε (15) ημέρες από την υποβολή της αίτησης.\n4.Η Γενική Συνέλευση βρίσκεται σε απαρτία, όταν οι παρόντες εκπρόσωποι είναι περισσότεροι από τους απόντες. Στην περίπτωση που δεν επιτυγχάνεται απαρτία, η Γενική Συνέλευση επαναλαμβάνεται ύστερα από απόφαση του Διοικητικού Συμβουλίου μέσα σε δέκα (10) ημέρες σε χρόνο και τόπο που καθορίζεται με την ίδια απόφαση. Στην περίπτωση αυτή η Γενική Συνέλευση έχει απαρτία, εφόσον είναι παρόντες τουλάχιστον τριάντα τις εκατό (30%) των νομίμων εκπροσώπων.\n5.Προεδρείο στη Γενική Συνέλευση της Κ.Ε.Δ.Ε. είναι το Διοικητικό Συμβούλιο αυτής.\n6.Τα πλήρη πρακτικά της Γενικής Συνέλευσης τηρούνται με φροντίδα και ευθύνη του Γενικού Γραμματέα της Κ.Ε.Δ.Ε.\n7.Η Γενική Συνέλευση εγκρίνει τον κανονισμό λειτουργίας της, τον οποίο συντάσσει το Διοικητικό Συμβούλιο. Για την έγκριση απαιτείται η απόλυτη πλειοψηφία του συνόλου των μελών της. Σε περίπτωση μη ύπαρξης της πλειοψηφίας αυτής, ο κανονισμός εγκρίνεται σε επόμενη Γενική Συνέλευση με την απόλυτη πλειοψηφία των παρόντων μελών. Αν δεν επιτευχθεί στη Συνέλευση αυτή η απόλυτη πλειοψηφία των παρόντων μελών, η ψηφοφορία επαναλαμβάνεται.\n8.Η Γενική Συνέλευση συζητεί και λαμβάνει αποφάσεις για οποιοδήποτε θέμα απασχολεί την Κ.Ε.Δ.Ε.\n1.Το Διοικητικό Συμβούλιο συνεδριάζει τουλάχιστον μία φορά το μήνα, ύστερα από πρόσκληση του Προέδρου, καθώς και όταν το απαιτούν οι υποθέσεις της Κ.Ε.Δ.Ε.\nΤο Συμβούλιο συνεδριάζει στην έδρα της Κ.Ε.Δ.Ε. ή σε άλλη πόλη της χώρας ύστερα από σχετική απόφασή του.\n2.Ο Πρόεδρος υποχρεούται να συγκαλέσει το Συμβούλιο μέσα σε επτά (7) ημέρες, αφότου υποβληθεί έγγραφη αίτηση, υπογραφόμενη από εννέα (9) τουλάχιστον μέλη του, στην οποία αναφέρονται και τα θέματα που θα συζητηθούν.\n3.Το Συμβούλιο έχει απαρτία, εφόσον τα μέλη που είναι παρόντα αποτελούν την απόλυτη πλειοψηφία του συνόλου των μελών του. Αν μετά από δύο συνεχείς προσκλήσεις το Συμβούλιο δεν έχει απαρτία, συνεδριάζει ύστερα από τρίτη πρόσκληση και παίρνει αποφάσεις μόνο για τα θέματα που είναι γραμμένα στην αρχική πρόσκληση, εφόσον είναι παρόντα τουλάχιστον το 30% των μελών του.\n4.Το Συμβούλιο παίρνει τις αποφάσεις του με την απόλυτη πλειοψηφία των παρόντων, αν δεν υπάρχει διάταξη που ορίζει διαφορετικά. Σε περίπτωση ισοψηφίας, επικρατεί η ψήφος του Προέδρου.\n5.Στις συνεδριάσεις προεδρεύει ο Πρόεδρος και απόντος ή κωλυομένου αυτού ο Α' Αντιπρόεδρος και τούτου απόντος ή κωλυομένου ο Β' Αντιπρόεδρος.\n6.Το Διοικητικό Συμβούλιο διοικεί την Κ.Ε.Δ.Ε. Λαμβάνει δε όλα τα απαραίτητα μέτρα και αποφάσεις για την επίτευξη των σκοπών της Κ.Ε.Δ.Ε.\n7.Ψηφίζει τον προϋπολογισμό, τον απολογισμό και το ετήσιο πρόγραμμα δράσης της Κ.Ε.Δ.Ε., τα οποία συντάσσονται από την Εκτελεστική Επιτροπή.\nΤο Διοικητικό Συμβούλιο της Κ.Ε.Δ.Ε. συστήνει επιτροπές, από μέλη και μη μέλη του, για την καλύτερη μελέτη και επεξεργασία των θεμάτων των Ο.Τ.Α., την οργάνωση των φορέων αυτών και την τοπική ανάπτυξη. Με την ίδια απόφαση το Διοικητικό Συμβούλιο καθορίζει επακριβώς τα προς μελέτη και επεξεργασία θέματα, τον χρόνο παραδόσεως των σχετικών πορισμάτων ή μελετών, τα όργανα παραλαβής αυτών καθώς και την αποζημίωση των μελών της κάθε επιτροπής και της γραμματείας αυτής.\n8.Αποφασίζει για τον χρόνο και τον τόπο σύγκλησης των Γενικών Συνελεύσεων και συνεδρίων της Κ.Ε.Δ.Ε.\n9.Ορίζει τους εκπροσώπους της Κ.Ε.Δ.Ε. ιδίως σε κάθε φύσης όργανα, συμβούλια, επιτροπές, αποστολές στην Ελλάδα και στο εξωτερικό.\n10.Καθορίζει την αποζημίωση και τα έξοδα κίνησης ιδίως των μελών του, των μελών της Εκτελεστικής Επιτροπής και των άλλων επιτροπών, συμβουλίων, οργάνων και υπαλλήλων της Κ.Ε.Δ.Ε.\n11.Με απόφασή του που λαμβάνεται με την απόλυτη πλειοψηφία του συνόλου των μελών του ψηφίζει τον κανονισμό λειτουργίας του και όλους τους κανονισμούς της Κ.Ε.Δ.Ε.\n12.Με απόφασή του που λαμβάνεται με πλειοψηφία των τριών πέμπτων (3/5) του συνόλου των μελών του, μπορεί να μεταβιβάζει στην Εκτελεστική Επιτροπή ή σε μέλη του αρμοδιότητές του, εκτός από εκείνες που αφορούν τον προϋπολογισμό, τον απολογισμό, το πρόγραμμα δράσης της Κ.Ε.Δ.Ε. και τους κανονισμούς που προβλέπονται στο άρθρο 40 του παρόντος.\n1.Η Εκτελεστική Επιτροπή συνεδριάζει τουλάχιστον μια φορά τον μήνα, ύστερα από πρόσκληση και υπό την προεδρία του Προέδρου, καθώς και όταν το απαιτούν οι υποθέσεις της Κ.Ε.Δ.Ε.\nΗ Εκτελεστική Επιτροπή συνεδριάζει στην έδρα της Κ.Ε.Δ.Ε. ή σε άλλη πόλη της χώρας ύστερα από σχετική απόφαση αυτής.\n2.Ο Πρόεδρος υποχρεούται να συγκαλέσει την Επιτροπή μέσα σε επτά (7) ημέρες αφότου υποβληθεί έγγραφη αίτηση, υπογραφόμενη από τέσσερα (4) τουλάχιστον μέλη της. Στην αίτηση αναφέρονται τα προς συζήτηση θέματα.\n3.Η Επιτροπή έχει απαρτία, εφόσον τα μέλη που είναι παρόντα, αποτελούν την απόλυτη πλειοψηφία του συνόλου των μελών της. Αν η Επιτροπή δεν έχει απαρτία, συνεδριάζει ύστερα από δεύτερη πρόσκληση και λαμβάνει αποφάσεις μόνο για τα θέματα που περιλαμβάνονται στην αρχική πρόσκληση, εφόσον είναι παρόντα τουλάχιστον τέσσερα (4) μέλη.\nΗ Επιτροπή παίρνει τις αποφάσεις με την απόλυτη πλειοψηφία των παρόντων, αν δεν υπάρχει άλλη διάταξη που ορίζει διαφορετικά. Σε περίπτωση ισοψηφίας επικρατεί η ψήφος του Προέδρου.\n4.Στις συνεδριάσεις προεδρεύει ο Πρόεδρος και απόντος ή κωλυομένου αυτού ο Α' Αντιπρόεδρος και τούτου απόντος ή κωλυομένου ο Β' Αντιπρόεδρος.\n5.Η Εκτελεστική Επιτροπή καταρτίζει τον προϋπολογισμό και τον απολογισμό εσόδων και εξόδων της Κ.Ε.Δ.Ε. και συντάσσει το πρόγραμμα δράσης αυτής, τα οποία υποβάλλει στο Διοικητικό Συμβούλιο για έγκριση.\nΑσκεί όσες αρμοδιότητες της μεταβιβάζει το Διοικητικό Συμβούλιο.\nΜε κανονισμό που ψηφίζεται από το Διοικητικό Συμβούλιο καθορίζονται οι αρμοδιότητες της Εκτελεστικής Επιτροπής και η λειτουργία της.\nΠρόεδρος της Κ.Ε.Δ.Ε.αρμοδιότητες, αναπλήρωση, εκλογή νέου Προέδρου\n1.Πρόεδρος της Κ.Ε.Δ.Ε. είναι ο Πρόεδρος του Διοικητικού Συμβουλίου και της Εκτελεστικής Επιτροπής αυτής.\n2.Ο Πρόεδρος ασκεί τις ακόλουθες αρμοδιότητες:\nα. Εκπροσωπεί την Κ.Ε.Δ.Ε. στα δικαστήρια και σε κάθε\nδημόσια αρχή και δίνει τους όρκους που επιβάλλονται στην Κ.Ε.Δ.Ε.\nβ. Υπογράφει τις συμβάσεις που συνάπτει η Κ.Ε.Δ.Ε.\nγ. Λαμβάνει κάθε μέτρο με το οποίο προωθούνται και προστατεύονται τα συμφέροντα της Κ.Ε.Δ.Ε.\nδ. Επιλαμβάνεται θεμάτων αρμοδιότητας του Διοικητικού Συμβουλίου ή της Εκτελεστικής Επιτροπής, όταν από την καθυστέρηση δημιουργείται προφανής κίνδυνος ή ζημία των συμφερόντων της Κ.Ε.Δ.Ε., τα οποία φέρει για επικύρωση στην αμέσως επόμενη συνεδρίαση του\nΔιοικητικού Συμβουλίου ή της Εκτελεστικής Επιτροπής ανάλογα.\nζ. Εισηγείται τα θέματα ημερήσιας διάταξης και διευθύνει τις εργασίες του Διοικητικού Συμβουλίου και της Εκτελεστικής Επιτροπής, λαμβάνει μέτρα για την τήρηση της τάξης και των κανονισμών, δίνει το λόγο στους ομιλητές και τον αφαιρεί. Θέτει τα θέματα σε ψηφοφορία και αναγγέλλει το αποτέλεσμα αυτής. Κηρύσσει την έναρξη και τη λήξη των συνεδριάσεων.\nη. Υπογράφει μαζί με τον Γενικό Γραμματέα τις αποφάσεις και τα πρακτικά των συνεδριάσεων των οργάνων της Κ.Ε.Δ.Ε.\nθ. Υπογράφει τα εντάλματα πληρωμής σε βάρος των πιστώσεων του προϋπολογισμού της Κ.Ε.Δ.Ε.\nι. Είναι προϊστάμενος των υπηρεσιών της Κ.Ε.Δ.Ε. και τις διευθύνει. ια. Είναι προϊστάμενος του προσωπικού της Κ.Ε.Δ.Ε. ιβ. Εκτελεί τις αποφάσεις των οργάνων της Κ.Ε.Δ.Ε. ιγ. Με απόφαση του Διοικητικού Συμβουλίου μπορεί να μεταβιβάζονται αρμοδιότητές του σε μέλη της Εκτελεστικής Επιτροπής της Κ.Ε.Δ.Ε\n3.Όταν ο Πρόεδρος απουσιάζει ή κωλύεται τα καθήκοντά του ασκεί ο Α' Αντιπρόεδρος του Διοικητικού Συμβουλίου και αν αυτός απουσιάζει ή κωλύεται τα ασκεί ο Β' Αντιπρόεδρος του Διοικητικού Συμβουλίου.\n4.Όταν η θέση του Προέδρου μείνει κενή για οποιοδήποτε λόγο, ώσπου να εκλεγεί ο νέος Πρόεδρος, τα καθήκοντα του Προέδρου ασκεί ο Α' Αντιπρόεδρος του Διοικητικού Συμβουλίου και αν και αυτός απουσιάζει ή κωλύεται ή η θέση είναι κενή για οποιοδήποτε λόγο, τα καθήκοντα του Προέδρου ασκεί ο Β' Αντιπρόεδρος του Διοικητικού Συμβουλίου.\n5.Αν η θέση του Προέδρου μείνει κενή για οποιοδήποτε λόγο, ο νέος Πρόεδρος εκλέγεται από το Διοικητικό Συμβούλιο μέσα σε δέκα (10) ημέρες, αφότου η θέση έμεινε κενή.\nΠριν συνέλθει το Διοικητικό Συμβούλιο για την εκλογή νέου Προέδρου, πρέπει να συμπληρωθεί η κενωθείσα θέση συμβούλου που κατείχε ο τέως Πρόεδρος.\n6.Το Διοικητικό Συμβούλιο συγκαλείται από τον Α' Αντιπρόεδρο αυτού και αν αυτός απουσιάζει ή κωλύεται ή η θέση είναι κενή, από τον Β' Αντιπρόεδρο αυτού για την εκλογή νέου Προέδρου, και εκλέγει ανάμεσα στα μέλη του τον Πρόεδρο, με μυστική ψηφοφορία. Εκλέγεται όποιος συγκεντρώσει την απόλυτη πλειοψηφία των παρόντων. Αν δεν επιτυγχάνεται αποτέλεσμα ύστερα από δύο διαδοχικές ψηφοφορίες, εκλέγεται όποιος λάβει στην τρίτη ψηφοφορία τη σχετική πλειοψηφία των παρόντων. Αν στην τρίτη ψηφοφορία δύο ή περισσότεροι λάβουν ίσο αριθμό ψήφων, ενεργείται ανάμεσά τους κλήρωση από τον προεδρεύοντα.\nΓενικός Γραμματέας του Διοικητικού Συμβουλίου αρμοδιότητες\n1.Ο Γενικός Γραμματέας του Διοικητικού Συμβουλίου: α) Φροντίζει για την τήρηση του αρχείου της Κ.Ε.Δ.Ε. και τη σύνταξη των πρακτικών των συνεδριάσεων των\nοργάνων αυτής, τα οποία και συνυπογράφει με τον Πρόεδρο.\nβ) Παρακολουθεί στο πλαίσιο των γραμματειακών καθηκόντων του την εύρυθμη λειτουργία των υπηρεσιών της Κ.Ε.Δ.Ε. και ενημερώνει σχετικά τον Πρόεδρο.\n2.Τον Γενικό Γραμματέα απόντα ή κωλυόμενο αναπληρώνει μέλος της Εκτελεστικής Επιτροπής που ορίζεται με απόφασή της.\nΕποπτικό Συμβούλιο-λειτουργία, αρμοδιότητες\n1.Το Εποπτικό Συμβούλιο συνεδριάζει τακτικά κάθε τρεις μήνες, καθώς και όταν οι ανάγκες της Κ.Ε.Δ.Ε. το απαιτούν, ύστερα από πρόσκληση και υπό την προεδρία του Προέδρου του.\nΤο Συμβούλιο έχει απαρτία, εφόσον τα μέλη που είναι παρόντα αποτελούν την απόλυτη πλειοψηφία του συνόλου των μελών του.\n2.Οι αποφάσεις του Εποπτικού Συμβουλίου λαμβάνονται με την απόλυτη πλειοψηφία του συνόλου των μελών του.\nΣτις αποφάσεις καταχωρίζεται υποχρεωτικά και η γνώμη άποψη της μειοψηφίας.\n3.Το Εποπτικό Συμβούλιο ασκεί έλεγχο στην οικονομική διαχείριση της Κ.Ε.Δ.Ε.\nΚατά τη διενέργεια του ελέγχου ερευνά τα τηρούμενα βιβλία και τα αναγκαία νόμιμα δικαιολογητικά και παραστατικά στοιχεία και συντάσσει αιτιολογημένη έκθεση για την οικονομική διαχείριση. Στην έκθεση αναγράφεται υποχρεωτικά και η τυχόν υπάρχουσα γνώμηάποψη της μειοψηφίας.\n4.Η έκθεση του Εποπτικού Συμβουλίου αποστέλλεται στην Εκτελεστική Επιτροπή και στο Διοικητικό Συμβούλιο, το οποίο υποχρεούται αμέσως να λαμβάνει τα ενδεικνυόμενα μέτρα για την τακτοποίηση των τυχόν αναγραφομένων σ’ αυτήν παραλείψεων ή την παροχή των απαιτούμενων τυχόν διευκρινίσεων προς το Εποπτικό Συμβούλιο, με τεκμηρίωση των απόψεών του ως προς το ορθό και νόμιμο των γενομένων δαπανών. Η ανωτέρω έκθεση αναρτάται στην ιστοσελίδα της Κ.Ε.Δ.Ε. με παράθεση των τυχόν απόψεων της μειοψηφίας.\n5.Η έκθεση του Εποπτικού Συμβουλίου αποστέλλεται στον Υπουργό Εσωτερικών, στο πλαίσιο της ασκούμενης εποπτείας, στην Κ.Ε.Δ.Ε. και προς την ετήσια τακτική Γενική Συνέλευση η οποία και αποφασίζει σχετικά.\n6.Το Εποπτικό Συμβούλιο εκφέρει τις απόψεις του σε ειδική έκθεση επί του απολογισμού της Κ.Ε.Δ.Ε., ο οποίος τίθεται υπόψη του πριν αποσταλεί στον Υπουργό Εσωτερικών. Η ειδική αυτή έκθεση του Εποπτικού Συμβουλίου συνοδεύει τον απολογισμό που αποστέλλεται στον Υπουργό Εσωτερικών και δημοσιεύται μαζί με τον απολογισμό της Κ.Ε.Δ.Ε. στην ιστοσελίδα της.\n1.Το Διοικητικό Συμβούλιο με απόφασή του, η οποία λαμβάνεται με την απόλυτη πλειοψηφία του συνόλου των μελών, συντάσσει και ψηφίζει τον Οργανισμό Εσωτερικής Υπηρεσίας και τους ακόλουθους κανονισμούς της Κ.Ε.Δ.Ε.:\nε) Τον κανονισμό έργων, εργασιών και μελετών.\n2 Οι προμήθειες της ΚΕΔΕ γίνονται σύμφωνα με τον Ενιαίο Κανονισμό Προμηθειών που συντάσσεται και εγκρίνεται σύμφωνα με τις διατάξεις του άρθρου 13 του ν. 2503/1997, όπως κάθε φορά ισχύει.\nΑνάκληση μελών οργάνων και οργάνων\n1. Η ιδιότητα των μελών των οργάνων της Π.Ε.Δ. και της Κ.Ε.Δ.Ε. μπορεί να ανακληθεί, μόνο σε περιτπώσεις που αυτά ενεργούν με τρόπο που αντιβαίνει στους σκοπούς και στα καθήκοντα για τα οποία εκλέχτηκαν, από τα όργανα από τα οποία εκλέχτηκαν μετά από αιτιολογημένη αίτηση μομφής, την οποία υπογράφουν τουλάχιστον τα τρία πέμπτα (3/5) των μελών του οργάνου που μετέχουν και με απόφαση τουλάχιστον των τριών πέμπτων (3/5) του αριθμού των μελών του οργάνου που τα εξέλεξε.\nΕνίσχυση Διαφάνειας Ένταξη στο πρόγραμμα Διαύγεια\nΗ Κ.Ε.Δ.Ε και οι Π.Ε.Δ. υπάγονται στις διατάξεις του ν.3861/2010 (Α' 112). Η ημερομηνία ένταξής τους στις ρυθμίσεις του ανωτέρω νόμου αρχίζει από την ανάδειξη των οργάνων τους.\nΟικονομικό έτος προϋπολογισμός απολογισμός\n1.Το οικονομικό έτος της Κ.Ε.Δ.Ε. αρχίζει την 1η Ιανουαρίου και λήγει την 31η Δεκεμβρίου του ίδιου ημερολογιακού έτους.\n2.Η Εκτελεστική Επιτροπή οφείλει, ένα μήνα τουλάχιστον πριν την έναρξη εσόδων και εξόδων της Κ.Ε.Δ.Ε. και τρεις μήνες μετά τη λήξη του οικονομικού έτους, να συντάσσει τον ετήσιο απολογισμό διαχειρίσεως της Κ.Ε.Δ.Ε.\n3.Ο προϋπολογισμός και ο απολογισμός της Κ.Ε.Δ.Ε. εγκρίνονται από το Διοικητικό Συμβούλιο αυτής.\n4.Ο προϋπολογισμός συνοδεύεται απαραιτήτως από αιτιολογική έκθεση στην οποία αιτιολογούνται πλήρως τα έσοδα και οι πηγές τους καθώς και οι εγγεγραμμένες δαπάνες.\nΟ προϋπολογισμός αποστέλλεται, μαζί με την αιτιολογική έκθεση, στον Υπουργό Εσωτερικών, ο οποίος ασκεί έλεγχο νομιμότητας σ’ αυτόν. Αν διαπιστώσει οποιαδήποτε παράλειψη ή αν δεν είναι ισοσκελισμένος ο προϋπολογισμός, καλεί το Διοικητικό Συμβούλιο να τον αναμορφώσει αναλόγως.\n5.Ο απολογισμός, μετά την έγκρισή του από το Διοικητικό Συμβούλιο, τίθεται υπόψη του Εποπτικού Συμβουλίου, το οποίο εκφέρει τις απόψεις του σε ειδική έκθεση επί του απολογισμού. Ο απολογισμός αποστέλλεται στον Υπουργό Εσωτερικών, μαζί με την εγκριτική απόφαση του Διοικητικού Συμβουλίου και την ειδική έκθεση του Εποπτικού Συμβουλίου επ’ αυτού. Ο Υπουργός Εσωτερικών ασκεί τον τελικό έλεγχο και αποφαίνεται επ’ αυτού.\nΤο π.δ.. 48/1999 (Α' 51), όπως ισχύει, καθώς και κάθε άλλη διάταξη με την οποία ρυθμίζονται διαφορετικά τα θέματα του παρόντος, καταργούνται.\n1.Με την ανάδειξη των οργάνων διοίκησης των Π.Ε.Δ., τις Τοπικές Ενώσεις Δήμων και Κοινοτήτων (Τ.Ε.Δ.Κ.) κάθε νομού διαδέχεται η αντίστοιχη Π.Ε.Δ. και η οικεία Περιφερειακή Ένωση Δήμων υπεισέρχεται, αυτοδικαίως, σε όλα τα ενοχικά και εμπράγματα δικαιώματα και τις υποχρεώσεις αυτής, περιλαμβανομένης και της ένταξης του προσωπικού της, καθώς και των δικηγόρων με σχέση έμμισθης εντολής. Εκκρεμείς δίκες των ΤΕΔΚ συνεχίζονται από τις αντίστοιχες ΠΕΔ που τις έχουν διαδεχθεί (παρ. 11, άρθρ. 282 του ν. 3852/2010, όπως τροποποιήθηκε με την παράγραφο 11 του άρθρου 58 του ν. 3966/2011).\n2.Όπου στην κείμενη νομοθεσία αναφέρεται Τοπική Ένωση Δήμων και Κοινοτήτων (Τ.Ε.Δ.Κ.), νοείται εφεξής Περιφερειακή Ένωση Δήμων (Π.Ε.Δ.).\n3.Όπου στη κείμενη νομοθεσία αναφέρεται η «Κεντρική Ένωση Δήμων και Κοινοτήτων Ελλάδας» νοείται εφεξής η «Κεντρική Ένωση Δήμων Ελλάδας».\n4.Ειδικά για τη δημοτική περίοδο 2011 2014 η εκλογή εκπροσώπων δημοτικών συμβουλίων στη Γενική Συνέλευση Π.Ε.Δ. γίνεται σε 10 μέρες από τη δημοσίευση του παρόντος.\n5.Ειδικά για τη δημοτική περίοδο 2011 2014 η εκλογή εκπροσώπων στη Γενική Συνέλευση της Κ.Ε.Δ.Ε. γίνεται εντός 30 ημερών από τη δημοσίευση του παρόντος.\n6.Ειδικά για τη δημοτική περίοδο 2011 2014, το Διοικητικό Συμβούλιο των Περιφερειακών Ενώσεων Δήμων οφείλει εντός ενός (1) μηνός από τη συγκρότησή του σε σώμα να καταρτίσει τον ετήσιο προϋπολογισμό. Ταυτόχρονα το Διοικητικό Συμβούλιο οφείλει να καταρτίσει κατά το ανωτέρω διάστημα και τον απολογισμό των Τ.Ε.Δ.Κ. που υπάγονται στα όρια των περιφερειών από 112010 έως και την ημέρα λύσης αυτών.\n7.Ειδικάγια τη δημοτική περίοδο 2011 2014, το Διοικητικό Συμβούλιο της Κ.Ε.Δ.Ε. οφείλει εντός ενός (1) μηνός από τη συγκρότησή του σε σώμα να καταρτίσει τον ετήσιο προϋπολογισμό. Ταυτόχρονα το Διοικητικό Συμβούλιο οφείλει να καταρτίσει κατά το ανωτέρω διάστημα και τον απολογισμό της Κ.Ε.Δ.Κ.Ε. από 112010 έως και τη συγκρότηση του νέου Διοικητικού Συμβουλίου.\n8.Για την εφαρμογή των διατάξεων του παρόντος, όπου γίνεται αναφορά στον πληθυσμό, για την περιφερειακή περίοδο 2011 2014 νοείται ο πραγματικός πληθυσμός, σύμφωνα με τις διατάξεις των άρθρων 275 του ν. 3463/2006 (Α' 114) και της παρ. 12 του άρθρου 283 του ν. 3852/2010, ενώ για τις περιφερειακές περιόδους μετά το 2014 νοείται ο μόνιμος πληθυσμός, όπως εμφανίζεται στους επίσημους πίνακες των αποτελεσμάτων της τελευταίας απογραφής πληθυσμού, που έχουν κυρωθεί και δημοσιευθεί στην Εφημερίδα της Κυβερνήσεως.


γεύσεις ζωής: Μυστικά της γιαγιάς στην κουζίνα - έξυπνα tips\nΜυστικά της γιαγιάς στην κουζίνα - έξυπνα tips\nΧοιρινό ή Βοδινό κρέας - 3-24 ώρες\nΣτήθος κοτόπουλου χωρίς το δέρμα και τα κόκκαλα - 3 ώρες\nΆλλα μέρη του κοτόπουλου - 3-24 ώρες\nΜεγάλα ψάρια - 30 λεπτά\nΜικρά ψάρια - 15 λεπτά\nΛαχανικά - 15-60 λεπτά\nΤο ρύζι δεν πρέπει να ανακατεύεται κατά το μαγείρεμά του. Το συχνό ανακάτεμα σπάει τους κόκκους, κάτι που έχει ως αποτέλεσμα το ρύζι να μαλακώνει, να κολλά και λασπώνει.\nΜην χαραμίζετε το ρεπανάκι\nΠρέπει να γνωρίζετε ότι το ρεπάνι (το άσπρο) καίει (συνήθως) και αυτό το κάνει υπέροχο. Αυτό που δεν γνωρίζετε (ίσως) είναι ότι το "κάψιμο" του ρεπανιού βρίσκεται ακριβώς κάτω από την φλούδα σε πολύ μικρή απόσταση από αυτήν και όσο πάμε προς το κέντρο του καρπού το κάψιμο εξασθενίζει. Άρα μια συμβουλή για τους φίλους μας, μην καθαρίζετε πολύ το ρεπάνι, σχεδόν να το ξεφλουδήσετε απλά (σαν τα καρότα).\nΓια να μην μαυρίζει ποτέ η σύβραση\nΌταν προσθέτε κρεμμύδια- σύβραση σε κάποιο φαγητό, πριν τα ρίξετε στο τηγανάκι αλατίστε το λάδι,που ήδη ζεσταίνετε (μην ξεχάσετε να βάλετε και λιγότερο αλάτι στο φαγητό) κι έπειτα ρίξτε τα κρεμμύδια. Δεν μαυρίζουν με τίποτα, εκτός κι αν ξεχάσετε το τηγάνι για καμιά ώρα, οπότε όχι μόνο τα κρεμμύδια αλλά και το σπίτι ολόκληρο θα καεί!\nΒγήκε ξυνή η σάλτσα ντομάτας ;\nΑν η σάλτσα ντομάτας μας βγήκε λιγάκι ξυνή υπάρχει λύση.\nΛίγη ζάχαρη (στη μύτη του κουταλιού) και καλό ανακάτεμα την ώρα που τη βράζουμε.\nΑν θέλουμε το κέικ να είναι αφράτο …\nΜόλις το βγάλουμε από τον φούρνο και αφού κρυώσει ελαφρά, το σκεπάζουμε με διάφανη μεμβράνη.\nΓια να μην πετάξουμε μπαγιάτικα καρύδια!...\nΤα καρύδια πολλές φορές όταν παλιοκαιρίσουν έχουν μια χαρακτηριστική άσχημη μυρωδιά. Για να τα χρησιμοποιήσουμε τα απλώνουμε σε ένα ταψί, τα ραντίζουμε με το ποτό της αρεσκείας μας (κονιάκ, λικέρ) και τα ψήνουμε για ένα 20λεπτο περίπου (μέχρι να εξατμιστεί το ποτό) στους 180-200 `C. Μόλις κρυώσουν η φλούδα αφαιρείται πανεύκολα, είναι νοστιμότατα και διατηρούνται στο ψυγείο κλεισμένα σε σακουλάκι φαγητού!\nΓια να μην καίει το κρεμμύδι...\nΑν δε θέλετε το κρεμμύδι να είναι καυτερό αφού το καθαρίσετε τρίψτε το καλά με μπόλικο αλάτι και μετά ξεβγάλετε το για να μην είναι αλμυρό.\nΓια να μη χύνεται το νερό όταν βράζουν τα μακαρόνια, προσθέστε λίγο λάδι, μία - δύο κουταλιές, στο νερό όταν βράζουν. Όλος ο αφρός θα εξαφανιστεί\nΕάν μας πέσει παραπάνω αλάτι στα όσπρια …\nΑν μας πέσει πολύ αλάτι κατά λάθος, ρίχνουμε μέσα στην κατσαρόλα μία ξεφλουδισμένη πατάτα. Θα τραβήξει αρκετή από την αλμύρα\nΓια να μην μυρίζει το κουνουπίδι...\nΤην ώρα που το βράζουμε βάζουμε μια φέτα ψωμιού μέσα στην κατσαρόλα\nΓια να μην δακρύζουν τα μάτια όταν καθαρίζουμε κρεμμύδια...\nΓια εύκολο ξεφλούδισμα ντομάτας\nΓια να ξεφλουδίσουμε εύκολα τις ντομάτες τις βάζουμε για λίγο σε βραστό ή πολύ ζεστό νερό, μόλις τις βγάλουμε τις ρίχνουμε σε κρύο τρεχάμενο νερό. Με τον τρόπο αυτό αποφλοιώνονται εύκολα.\nΑναρτήθηκε από Γεύσεις Ζωής στις 3:05 μ.μ.\nΚοτο-χάμπουργκερ γιά τα παιδάκια μας αλλά και γιά ...\nΦτιάξτε τάρτες πολύ εύκολα μαζί με τα παιδιά σας !...\nΠολύ γρήγορη και εύκολη πίτσα και μικρά πιτσάκια γ...\nΠατατάκια Τσίπς από τα χεράκια της μανούλας......ν...\nΣουφλέ γιά παιδάκια!!!!!!!!!!!!\nCheesecake ατομικά με φρούτα σε βάση πτι-μπερ!!!!!...\nΠανεύκολο και Παν-νόστιμο το ονομάζω αυτό το γλυκά...\nΕύκολο γλυκάκι ψυγείου από Σμυρνιές γιαγιάδες!!!!!...\nΜυστικά της κουζίνας - έξυπνα tips\nΤι εννοούμε όταν λέμε..........\nΠαστίτσιο με λαχανικά!!!!!!!! Μία γεύση θαυμάσια!!...\nΜελιτζάνες γεμιστές με κασεράκι!!!!!!!!